Milan Galić – fudbaler | Udruženje Grahovljaka i prijatelja Bosanskog Grahova\nMilan Galić-Gale rođen je u Bosanskom Grahovu 8.marta 1938.godine, a umro je u Beogradu 13. septembra 2014. godine. Tokom rata ostao je bez oba roditelja i kao siroče završio u dečijem domu u Zrenjaninu. Tu je prvi put počeo da trči za loptom, a već sa 14 godina počinje da trenira u Proleteru iz Zrenjanina. Nakon Proletera zaigrao je za FK Partizan, Standard iz Liježa i francuski Rems.\nNa poziciji napadača proslavio se kao igrač reprezentacije Jugoslavije od 1959-1965 godine. Na letnjim Olimpijskim igrama 1960. godine u Rimu sa reprezentacijom je osvojio medalju, a te iste godine igrao je na Evropskom prvenstvu u Francuskoj kada su osvojili drugo mesto.\n1962. godine na Svetskom prvenstvu u Čileu kao reprezentativac Jugoslavije osvojio je četvrto mesto. Iste godine dobio je zlatnu značku Sporta i nagradu za najboljeg sportistu u Jugoslaviji. Sa Partizanom je postigao isto veoma značajne rezultate. Osvajanjem titule šampiona Jugoslavije u sezoni 1964/65 Partizan je stekao pravo da igra u Kupu šampiona Evrope. Savladavši najpoznatije evropske protivnike, naš tim je stigao do finala i nažalost izgubio od slavnog Reala iz Madrida.\nMilan Galić-Gale, igrajući za Jugoslovensku reprezentaciju na 51 utakmici postigao je 37 golova, te je tako postao drugi strelac u istoriji nacionalnog tima. Za Partizan je ukupno odigrao 288 utakmica i postigao 179 golova.\nNakon svih ovih klupskih, evropskih i svetskih uspeha Milan Galić je postao fudbalska legenda, a samim tim i uzor mnogim mladim sportistima.\nPrethodni članak: Miloš Bajić – slikar\nSledeći članak: Oliver Tihi – slikar


Volonteri sadili drveće u centru Srpca, kiša spriječila sadnju u Starom Martincu | Urbano Zelenilo\nsreda, 26th novembar 2014\nSrbac, 12.11.2014.- Udruženje građana „C.E.Z.A.R.“ iz Srpca organizovalo je danas akciju pošumljavanja šumskog zemljišta i sadnju parkovskog drveća u centru Srpca. Ovo je druga godina zaredom kako mladi iz Srpca učestvuju u velikoj akciji koja se provodi kao dio kampanje “Let’s do it – Milion sadnica za jedan dan“ koju su pokrenula udruženja „Mozaik prijateljstva“ iz Banjaluke i „Ruke“ iz Sarajeva.\nPored volontera iz udruženja „C.E.Z.A.R.“ u akciji su učestvovali članovi Nevladine organizacije „Milenijum“ Srbac, Udruženja građana „Most“ iz Gradiške i učenika Školskog centra „Petar Kočić“ Srbac.\nOni su prvo zasadili parkovsko drveće uz rječicu Inu i potok Kosolinac koji protiču kroz Srbac a zatim i u parku koji se nalazi u krugu Udruženja građana „C.E.Z.A.R.“, dok je akcija sadnje preko dvije hiljade sadnica na šumskom zemljištu u Starom Martincu zbog loših vremenskih uslova morala biti prekinuta.\n„Uz pomoć Nevladine organizacije „Milenijum“ obezbijedili smo sadnice koje smo zasadili u gradu. One su prvenstveno bile namijenjene da se zasade na ušću Vrbasa u Savu, jer su obezbjeđene u okviru novog projekta „Milenijuma“ pod nazivom „Svi na rijeku“. Međutim, zbog loših vremenskih prilika teren je bio nepristupačan i to nije bilo moguće, ali su ipak zasađene u blizini plavnih područja u gradu. Ostatak ovih sadnica biće zasađen kod osnovne škole u Razboju i na još nekoliko lokacija“, istakla je predsjednica Udruženja građana „C.E.Z.A.R.“, Darija Šešić.\nOna je izrazila žaljenje što drugi dio današnje akcije nije bio uspješan, jer je kiša pokvarila planove da se veći broj sadnica, u saradnji sa Šumskom upravom, zasadi na lokalitetu Starog Martinca i izrazila nadu da će ovaj posao u skorije vrijeme ipak biti obavljen. Prema njenim riječima, volonteri su angažovani preko Lokalnog volonterskog servisa koji djeluje pri udruženju „C.E.Z.A.R.“ i njihove aktivnosti će biti upisane u volonterske knjižice.\nDanašnja akcija je organizovana uz podršku Ministarstva poljoprivrede, šumarstva i vodoprivrede RS i Javnog preduzeća „Šume RS“ u okviru projekta „Let’s do it – Milion sadnica za jedan dan“.\nU okviru ove akcije, prošle godine je oko stotinu mladih volontera zasadilo tri hiljade sadnica hrasta kitnjaka na padinama Motajice u Kaocima i Kobašu i 48 sadnica parkovskog drveća, lipe, breze i platana oko pravoslavnog hrama „Vaskrsenje Gospodnje“ u centru Srpca.


Press Online :: Društvo :: Sindikat pilota nezadovoljan zbog lošeg tretmana Jat-a\nSindikat pilota nezadovoljan zbog lošeg tretmana Jat-a\nSamostalni sindikat saobraćajnih pilota Srbije uputio je danas otvoreno pismo premijeru Ivicu Dačiću u kojem su izrazili nezadovoljstvo zbog nezainteresovanosti države za Jat ervejz i kritikovali činjenicu da to omogućava stranim avio kompanijama da preuzmu tržite.\n"Teško je posmatrati najperspektivnije tržište u Evropi, sa prosečnim rastom broja putnika od 13 odsto kako ga strane kompanije preuzimaju. Zamislite imanje puno plodova koje ne želite da oberete već ga dajete komšijama da ih odnesu zbog dobrosusedskih odnosa ili nečije lične koristi", navodi se u pismu upućenom premijeru i ministrima Vlade Srbije.\nPredstavnici sindikata su ocenili da predugo traje nezainteresovanost za Jat i ocenili da se ne može više dozvoliti da u avijaciji donose odluke ljudi koji ne žele da se mešaju u svoj posao.\n"Nama su potrebni vrhunski stručnjaci, odlučni ljudi koji će zajedno sa Vladom i nadležnim ministarstvom biti tim koji će sa svojim iskustvom da donese strateške odluke za razvoj vazdušnog saobraćaja u našoj zemlji", navodi se.\nSindikat je pokrenuo inicijativu da se napravi nova strategija za razvoj vazdušnog saobraćaja u Srbiji do 2020. godine.\n"Očigledno je da su naručene analize kod konsultantskih kuća u prethodnom periodu bile zlonamerne i namerno predstavljale lošu projekciju. Takvu lošu projekciju nemaju strane kompanije koje uspešno posluju na našem tržištu", navodi se u saopštenju.\nDodaje se da je procenjena godišnja šteta oko 70 miliona evra jer nadležno ministarstvo i Direktorat izdaju odobrenja za letove stranim kompanijama bez ograničenja.


RTS :: Fudbal - SP: Francuska - Peru\nRTS HD Fudbal - SP: Francuska - Peru\nčetvrtak, 21. jun 2018, 16:50\nFudbal - SP: Francuska - Peru\nNa Jekaterinburg Areni od 17:00 časova, Francuska i Peru igraju drugi meč drugog kola grupe C, uz direktan prenos na Prvom programu RTS-a.\nPosle početne pobede nad Australijom od 2:1, teže nego što se očekivalo, aktuelni vicešampini Evrope, Francuzi sastaju se repezentacijom Perua, koja je u prvom kolu ove grupe poražena od Danske sa 1:0.\nFrancuzi bi se pobedom našli među 16 najboljih timova sveta, dok bi u slučaju poraza i Peru ostao u igri za plasman u nokaut fazu. Grizman je pogodio sa penala u prvoj utakmici Francuza na šampionatu, a i na ovom meču brzonogi napadač predvodiće napad svoje ekipe. Podršku će mu u veznom redu davati Pol Pogba koji je itekako zaslužan za drugi gol na meču sa Australijom, a ostaje da se vidi da li će selektor Didije Dešamp taktički menjati nešto u odnosu na prvi meč i da li će biti promena u sastavu Francuske.\nFrancuzi su osvojili jednu titulu šampiona Sveta 1998. kao domaćini, a na prošlom Svetskom prvenstvu došli su do četvrtfinala gde su ih eliminisali kasniji šampioni Nemci.\nSa druge strane, Peru se vratio na Svetski kup posle 36 godina. Poslednji nastup na Svetskim šampionatima zabeležili su u Španiji 1982. Borili su se hrabro protiv Danske, ali je na kraju odlučio jedan detalj i pogodak Poulsena, koji je Dancimao dao lepu priliku da prođu u osminu finala.\nPeru je klasičan predstavnik Južne Amerike - ekipa koja igra čvrsto, borbeno i ofanzivno. Problem im na ovom meču mogu biti prekidi, jer su rastom nešto niži u odnosu na korpulentne skakače iz Francuske, Varana, Umtitija, Žirua i Pogbu.\nJedan od njihovih najboljih igrača na prvoj utakmici bio je Kariljo, a ovoga puta očekuje se da i da najbolji fudbaler Perua Gerero bude u startnoj postavi.


Rusija: Razmeštanje američkog PRO sistema podriva postojeću ravnotežu - Sputnjik Srbija\n20:09 28.04.2017 (osveženo 20:22 28.04.2017) Preuzmite kraći link\n„Dodatni destabilišući faktor u regionu, koji su prošle godine usvojili Vašington i Seul u skladu sa izopačenom logikom o stvaranju globalnog raketnog odbrambenog sistema, odluka je o razmeštanju elemenata američke protivraketne odbrane THAAD na teritoriji Južne Koreje“, rekao je Gatilov.\nOn je istakao da je Rusija u više navrata govorila da takav korak „najblaže rečeno, neće izazvati oduševljenje u Pjongjangu, i podriva postojeću vojnu ravnotežu u regionu“. Rusija je takođe negativno ocenila taj korak.\n„Još jednom pozivamo SAD i Republiku Koreju da ponovo razmotre njegovu opravdanost, a ostali regioni da ne podležu iskušenju da se priključe takvim destabilišućim naporima“, istakao je Gatilov.\nOn je dodao da je denuklearizacija Severne Koreje nemoguća bez normalizacije političke situacije, napuštanje povećavanja vojne infrastruktura i smanjenja obima vojnih vežbi.\n„Važno je da se pristupi rešavanju situacije u kontekstu čitavog kompleksa pitanja, čime bi se stvorili uslovi za denuklearizaciju Severne Koreje. Ovo je nemoguće bez normalizacije ukupne vojno-političke situacije, napuštanja povećavanja vojne infrastrukture, smanjenja tekućih vojnih vežbi, formiranja atmosfere poverenja između zemalja u regionu“, rekao je predstavnik Rusije u UN.\nOn je naglasio da ne postoji alternativa političkom rešenju nuklearnog pitanja na Korejskom poluostrvu.\nGatilov je dodao: „Mi smo ujedinjeni u osudi provokativne raketne i nuklearne aktivnosti Pjongjanga koja je u proteklih godinu i po dana dobila opasnu dinamiku“.\nOn je uverio da Rusija „shvata osećanja naših suseda kada se neka raketa bez najave lansira sa severnokorejske teritorije“, dovodeći u opasnost živote.\nRusija zabrinuta koncentracijom udarne grupe SAD u severoistočnoj Aziji\n„Mi ne tolerišemo takve aktivnosti Severne Koreje, što potvrđuje i naša podrška odgovarajućih sankcija rezolucije Saveta bezbednosti UN“, dodao je Gatilov.\n„Svima bi trebalo bi da bude jasno da je malo verovatno da će se Severna Koreja odreći nuklearnog oružja, sve dok bude osećala direktnu pretnju svojoj bezbednosti. Jer upravo tako Severna Koreja procenjuje redovne velike manevre i vojne vežbe SAD i njenih saveznika u regionu, kao i pravac američke pomorske flote“, istakao je Gatilov.\n„Potrebno je tražiti kanale komunikacije sa rukovodstvom Severne Koreje, pozivati ga na suštinski dijalog o nuklearnim i raketnim pitanjima. Nedavni događaji su pokazali da se situacija u regionu nikako ne sme zanemariti. Kako se kaže ’bolje loš mir nego dobra svađa‘“, naglasio je Gatilov.\nOn je izrazio spremnost za „blisku saradnju sa svim partnerima zarad što skorijeg rešavanja nuklearnih i drugih pitanja Korejskog poluostrva“.\nSeverna Koreja: Spremni smo da „idemo do kraja“ protiv Amerike\nSAD testirale interkontinentalnu raketu\ndenuklearizacija, sistem THAAD, PRO, Savet bezbednosti UN, Genadij Gatilov, Korejsko poluostrvo, Južna Koreja, Severna Koreja, SAD, Rusija


EXPRES - Identifikovana pošiljka raketa na BG aerodromu\nIdentifikovana pošiljka raketa na BG aerodromu\nBEOGRAD - Avio-kompanija "Er Srbija" je saopštila da je kargo pošiljka, koja je transportovana na dalju destinaciju identifikovana na beogradskom aerodromu i da ta kompanija pomaže u istrazi u vezi sa pošiljkom.\n"Avio-kompanija pomaže u istrazi. Bezbednost i sigurnost su osnovni prioriteti 'Er Srbije'", rečeno je Tanjugu u toj kompaniji.\nBeogradski mediji spekulišu da su na aerodromu “Nikola Tesla” u Beogradu pronađene dve rakete sa eksplozivnim punjenjem koje su transportovane iz Bejruta preko Beograda i Londona za SAD.\nRakete dužine 1,5 metara bile su u prtljagu aviona na redovnoj liniji "Er Srbije", koji je u Beograd doleteo iz Bejruta, pišu beogradski mediji.\nMore in this category: « Nijedan univerzitet iz Srbije čak ni među 600 najboljih u svetu\tDRAMA NA TOPLICI Četrnaestogodišnjak spasao dečaka (6) iz nabujale reke »


Lalatović: "Zvezda juri rekord, a mi goli život" - Sportske.net\nLalatović: "Zvezda juri rekord, a mi goli život"\nTrener fudbalera Vojvodine Nenad Lalatović kazao je da njegov tim poštuje lidera šampionata, ali da se neće uplašiti Crvene zvezde koja je nanizala 24 uzastopne pobede u Superligi.\n'Zvezdaši pitaju' - Lune otkrio kako se sprema za proslavu titule!Božović: "Rekord se pamti, titule se osvajaju i zaboravljaju"I Superliga dočekala nastavak!I Superliga dočekala nastavak!Zvezda veoma blizu licence za Evropu!\nDerbi susret 28. kola Superlige Srbije igra se u subotu na stadionu "Karađorđe" u Novom Sadu gde će domaća Vojvodina ugostiti lidera šampionata Crvenu zvezdu.\nVojvodinu će sa klupe voditi bivši fudbaler i trener Crvene zvezde Nenad Lalatović koji je priznao da crveno-beli zaslužuju poštovanje ali da to ne znači da će se njegova ekipa uplašiti Zvezde.\n"Očekuje nas jako težak meč. Crvena zvezda zaslužuje poštovanje, zato što je ostvarila 24 pobede u nizu. Međutim, mi možemo da ih poštujemo, ali ne smemo i nećemo ih se plašiti, a to sutra na našem terenu moramo i da pokažemo" rekao je Lalatović.\nStrateg Novosađana poručio je da Crvena zvezda ima sjajne pojedince, a Miodraga Božovića okarakterisao je kao sjajnog čoveka i trenera.\n"Naš cilj se zna, pogotovo što ćemo igrati na svom stadionu i pred svojim navijačima. Protivnika se nećemo uplašiti i daćemo 120 posto svojih mogućnosti da sutra ostvarimo dobar rezultat" dodao je Lalatović i poručio da se nada dobrom suđenju.\nŠef stručnog štaba novosadske "Stare Dame" prokomentarisao je i to što Crvena zvezda iza sebe ima 24 uzastopne pobede i to što juri rekord koji je svojevremeno postavila Benfika koja je nanizala 28 trijumfa.\n"Već sam rekao da Crvena zvezda juri rekord, dok se mi borimo za goli život. Ako hoćemo da izađemo u Evropu, mi moramo da jurimo bodove i ne zanima nas ko će nam doći u goste. Protiv koga god da igramo, moramo biti na nivou kakav zahteva Vojvodina" zaključio je Lalatović.\nKadrovska situacija na "Karađorđu" je povoljna jer Nenad Lalatović ne može da računa samo na golmana Nikolu Perića, dok su ostali igrači spremni da izađu na megdan lideru šampionata.\nUtakmica 28. kola Superlige između Vojvodine i Crvene zvezde igra se u subotu od 18 časova na stadionu "Karađorđe".


Republika / NEUNIŠTIV: Donald Tramp uvažava punu podršku amerikanaca\nAnketa američke kompanije za istraživanje javnog mnjenja "Rasmusen riports" pokazala je da se rejting predsednika SAD Donalda Trampa uoči izbora vratio na nivo od 52 odsto, koji je imao pre početka pandemije koronavirusa.\nIstraživanje objavljeno ovog meseca otkrilo je da Amerikanci sada ponovo podržavaju Trampa na istom nivou kao krajem februara, u nedeljama uoči širenja KOVID-19 i primene restriktivnih mera zatvaranja zemlje. Ovaj rejting blizu je najvišeg od 53 odsto, koji je Tramp imao u septembru prošle godine. U periodu između aprila i jula Tramp je imao podršku nešto više od 40 odsto Amerikanaca.\nZa razliku od "Rasmusen riportsa", sajt Fivethirtyeight.com, koji objavljuje ankete iz politike, ali i sporta i ekonomije, podršku Trampu drži na 44 odsto, uz 52,1 odsto ispitanika koji ne odobravaju njegov rad.\nSvet Amerika USA Donald Tramp Korona Podrška Rejting Glasovi\nTRAMP IMA PROBLEMA SA DISANJEM, primio kiseonik u Beloj kući?


PROFESORU PRVA NAGRADA: Učenici odseka harmonike negotinske muzičke škole trijumfovali na takmičenjima | Novosti.RS\nUčenici Umetničke škole „Stevan Mokranjac“ sa odseka harmonike zajedno sa svojim profesorom Stefanom Nikolićem ostvarili su na ovogodišnjim takmičenjima odlične rezultate. Na takmičenju „Viva harmonika“ Osnovne muzička škola „Vladimir Đorđević“ u Aleksincu Ognjen Avramović osvojio je prvu nagradu, Alberto Sako i Filip Matić drugu, a Bojan Ducić treću.\nI profesor harmonike Stefan Nikolić „stao je na crtu“ nastupivši u najstarijoj starosnoj, devetoj kategoriji takmičenja „Viva harmonika“ u kojoj je ubedljivo osvojio prvo mesto.\n-Članovi žirija, među kojima je i moj bivši profesor harmonike, to sam čuo od organizatora, pohvalili su moju inicijativu da se takmičim i rekli su da je ovo bio presedan u istoriji postojanja harmonike kao akademskog instrumenta da neki profesor izađe na takmičenje – kaže Nikolić.\nStefan se takmičio i na internacionalnom takmičenju “Zvezde harmonike” na kojem su se u stručnom žiriju našla većina najeminentnijih svetskih stručnjaka iz različitih zemalja, među njima i profesor harmonike i jedan od najvećih kompozitora današnjice, Vječeslav Semjonov. U veoma jakoj konkurenciji osvojio je šesto mesto. NJegovi učenici Bojan Ducić i Filip Matić našli su se u svojim kategorijama na visokom 13. mestu ovog svetskog takmičenja.\n-Možda i moj najveći uspeh u profesionalnoj karijeri kao takmičara, šesto mesto na jednom od najvećih takmičenja na svetu ove godine. Između mene i prvoplasiranog je svega 0.41 poen razlike, a o nivou sviranja ostalih takmičara govori to da je bivši svetski šampion u Masters kategoriji trećeplasiran. Izuzetno mi je drago da su neki od članova žirija baš meni dali najviše ocene, što govori o tome da su o pobedniku maltene nijanse presudile, a da je zbirno kvalitet takmičenja veoma visok – dodaje Stefan Nikolić.\nprofesor harmonika Negotin harmonikaš Stefan Nikolić „Viva harmonika“ Umetnička škola „Stevan Mokranjac“ Ognjen Avramović Bojan Ducić


Vesti online / Vesti / Srbija / Haradinaj progovorio na srpskom, evo šta je poručio\nHaradinaj progovorio na srpskom, evo šta je poručio\nTekst potpisaMandatar za sastav kosovske vlade: Ramuš Haradinaj\nInače, sednica kosovskog parlamenta na kojoj bi trebalo da bude izabrana nova vlada na čelu sapremijerom Ramušom Haradinajem, bila je zakazana za 16 sati. Poslanici Srpske liste na sednicu su stigli oko 19 sati, sa tri sata zakašnjenja. Oni su ranije danas bili na konsultacijama u Beogradu sa direktorom vladine Kancelarije za KiM Markom Đurićem.\nU međuvremenu sednica parlamenta je započeta i mandatar Haradinaj je predstavio članove svog kabineta. Na dnevnom redu sednice je izbor nove kosovske vlade nakon vanrednih parlamentarnih izbora 11. juna.\n* Nova Vlada na Kosovu uz pomoć Beograda: Srbi u vlasti sa Haradinajem!\n* "Vučić u Haradinajevoj vladi, a zvao ga ubicom, koljačem"...\nOčekivalo se da će vladu Haradinaja podržati 62 poslanika, jedan više od proste većine, ali je neposredno pred početak sednice svoj glas povukao član velike, tzv. Ratne koalicije PAN Zafir Beriša je na svom Fejsbuk profilu objavio da ipak neće podržati Haradinaja. U međuvremenu, kako prenosi portal KoS Sev je preneo da je glas još jednog poslanika doveden u pitanje.\nUkoliko se to ispostavi tačnim, kosovska vlada danas ne može biti izglasana.\nPrema do sada objavljenom u kabinetu Haradinaja bi trebalo da se nađu:\nPrvi zamenik premijera je lider Alijanse novo Kosova Bedžet Pacoli, koji će obavljati i funkciju ministra inostranih poslova.\nSRBIJA Pacolijev "prelet" potresao političku scenu na Kosovu\nSRBIJA Evo oko čega Srpska neće pregovarati


Koncert jazz muzičara Vladimira Četkara ~ Mreza Kreativnih Ljudi\nKoncert jazz muzičara Vladimira Četkara\n4.11.15 desavanja, koncert No comments\nObaveštavamo vas, da će se u četvrtak, 12. novembra, u svečanoj sali Radisson Blu Old Mill Hotela (Bulevar Vojvode Mišića 15), održati prvi beogradski koncert makedonskog jazz muzičara Vladimira Četkara, koji živi i radi u Njujorku.\nNakon Četkarevog impresivnog nastupa na poslednjem Nišvil jazz festivalu, te brojnih koncerta po svetu i redovnih svirki širom Amerike, u klubovima kao što su Catalina Jazz Club (Hollywood, LA), Regattabar (Boston), Blue Note (NY)..., i beogradska publika ima priliku da uživa u melodijama i gruvu, autentične autorske muzike, ovog afirmisanog muzičara.\nKritika, za ovog talentovanog umetnika balkanskih korena, kaže da je:"...George Benson na gitari, Quincy Jones u aranžmanima, vokal Earth Wind & Fire, sa Jamiroquai gruvom na sceni".\nBend, s kojim će se Vladimir Četkar predstaviti beogradskoj publici, čine iskusni makedonski i srpski muzičari, među kojima su: Gjoko Maksimovski - bas, Viktor Filipovski - bubnjevi, Miloš Nikolć - truba, Aleksandar Petković - tenor saksofon i Mladen Lukić - trombon.\nRadisson Blu Old Mill Hotel Beograd, će ovom prilikom otvoriti vrata svoje svečane sale za beogradsku klupsku i koncertnu soul/jazz/funk publiku i sniziti cene pića.\nOgraničen broj ulaznica je u prodaji na svim DD Tickets mestima, po ceni od 1.000 dinara.\nViše o Vladimiru Četkaru možete pronaći na sajtu: www.vladimircetkar.com\nU prilogu je vizual, kao i intervju sa umetnikom, objavljen u E-Magazinu Refresh Your Life /RYL/ http://issuu.com/refreshmarketing/docs/ryl_oktobar_broj_8\nZa sve dodatne informacije, slobodno kontaktirajte organizatore koncerta: Aleksandra Đelića i Milenu Nikitović, iz beogradskog udruženja ljubitelja jazz, soul i funk zvuka - Loud Minority Belgrade: loudminoritybelgrade@gmail.com


Lingva English Café – Page 2 – Lingva\nCategory: Lingva English Café\nProfesorke Lingve na konferenciji Nove tehnologije u obrazovanju 2015\nProfesorke Lingve su nedavno učestvovale na konferenciji Nove tehnologije u obrazovanju u organizaciji Britanskog saveta i Ministarstava prosvete i turizma u Belexpocentru, Beograd, 27-28. februara 2015. Marija Milovanović, Ivana Lazić, Lora Petronić-Petrović i Mirjana Ljiljak-Vukajlović, zajedno sa Jovanom Popović iz škole Tom i Ema iz Beograda, upoznale su se sa najnovijim trendovima u primeni IKT u nastavi. Naročito su im bile interesantne prezentacije o načinima korišćenja tableta i mobilnih telefona, kao i demonstracija integrisanja kreativnih Lego konstrukcija od u multimedijalne priče ili novinske članke, u okviru sajamskog dela programa. Opšti utisak je da je konferencija dala značajan doprinos produktivnom fuzionisanju nastavnih potreba i znanja sa najsavremenijim IKT resursima i da je naročito korisna bila prilika za razmenu iskustava sa kolegama iz regiona i Velike Britanije.\nYALS na 4. nacionalnoj konferenciji škola stranih jezika\nNa nedavno održanoj 4. nacionalnoj konferenciji škola stranih jezika u organizaciji English Book-a, Maja Gavrilović, predstavnica Udruženja škola stranih jezika Srbije “YALS”, održala je kratko izlaganje o predstojećim akreditovanim seminarima YALS-a, novom YALS-ovom projektu sertifikacije jezičkih škola i drugim aktivnostima udruženja.


27. Jun 2000 17:00 (GMT+01:00)\nDrugi pišu: "Stratfor"\nŠta je u pozadini vašingtonske ponude Miloševiću\nAmerici je očigledno, iz širih geostrateških razloga, potrebno da se povuče sa Balkana. Ali pronalaženje izlaza podrazumeva pregovore sa Beogradom, pri čemu je to problem, sve dok je Milošević na vlasti. Pošto nije uspela da ga - ratom ili podrškom opoziciji - politički uništi, Klintonova administracija je prošle nedelje lansirala probni balon - ponudu predsedniku SRJ da se dobrovoljno povuče, uz bezbednosne i materijalne garancije.\nOvo je kontekst u kojem "Stratfor", američki nezavisni institut za "obaveštajne analize iz otvorenih izvora", sagledava članak u "Njujork tajmsu" koji je izazvao veliku globalnu pažnju. "Balon je lansiran tako da administracija može odmah da ga demantuje", konstatuje "Stratfor", uz napomenu da je pomenuti članak u vidu imao "tri ciljne grupe".\nPrva je, naravno, sam Milošević. Druga je bila "aparatura ljudskih prava", počev od Haškog tribunala do Amnesti internešnela. Administracija je želela da istestira koliko će žestoko reagovati ovi krugovi i da proveri da li se te reakcije mogu kontrolisati. Po "Stratforu", utisak je da je na ovo pitanje je dobijen potvrdan odgovor.\nTreća ciljna grupa, po proceni "Stratfora" i najvažnija, jeste grupa moćnih ličnosti unutar režima. Ono što im je predočeno, to je da SAD nisu više posvećene njegovom uništenju. Po "Stratforu", karakteristična je podudarnost da je u isto vreme Evropska unija obelodanila stvaranje svoje "bele liste" jugoslovenskih firmi kojima će biti dozvoljeno da trguju sa EU, pod uslovom da prihodi ne idu vladi u Beogradu. Ovo je "ključni signal": EU je sada spremna da razlikuje dobre jugoslovenske biznise od loših, odnosno da same pripadnike jugoslovenske elite razvrsta na dobre i loše.\nZaključak "Stratfora" je da je reč o "dobroj ponudi jugoslovenskoj vladi", sa porukom koja u osnovi glasi: ako se oslobodi Miloševića, režim može da bude pročišćen i vraćen u Evropu. Pogodba na ovoj liniji ne mora međutim da bude naročito privlačna Miloševiću koji, imajući u vidu primer Pinočea, možda neće da je prihvati.\nSAD ipak nastoje da stvore priliku kojoj Milošević ne može da odoli. Drugi pripadnici režima mogli bi pak u svemu da vide šansu da spasu sebe i okončaju izolaciju zemlje. To bi takođe moglo dobro da zvuči srpskoj javnosti koja nije u velikoj ljubavi sa Miloševićem, ali je protiv zapadnog diktata u unutrašnjoj politici. Razumno je zato očekivati da će "intimnije" diskusije između posrednika i srpske elite biti usmerene ka ubeđivanju Miloševića da prihvati ponudu.\nOn je, svakako, potpuno svestan važnosti svog tihog odlaska. Znajući to, on će iskamčiti sve što može i po svoj prilici tražiti i više nego što Vašington može da mu pruži. Vašington i NATO će pak želeti da sve rade neformalno, održavajući mit da u stvari ne pregovaraju sa Miloševićem. Posle afere sa Pinočeom, Milošević bi bio blesav da na to pristane.\nDil bi zato mogao da na kraju propadne, osim ukoliko njegovi prijatelji u Beogradu ne odluče da ga izguraju. Podsticanje razmišljanja na toj liniji ustvari je i krajnji cilj prošlonedeljnog manevra, zaključuje na kraju svoje analize "Stratfor".


Strani investitori mogu da dobiju državljanstvo na osnovu ulaganja\n02.01.2019. / 7:15\nPODGORICA , Strani investitori od prvog dana 2019. godine mogu da dobiju crnogorski pasoš na osnovu ulaganja u razvojne projekte.\nU Crnoj Gori juče je počela primjena odluke vlade o ekonomskom državljanstvu, koja omogućava strancima da mogu dobiti crnogorski pasoš na osnovu ulaganja u razvojne projekte.\nInvestitor može steći crnogorsko državljanstvo na nekoliko načina, kao što je poseban program ako je na račun uplatio 100.000 evra za razvoj manje razvijenih jedinica lokalne samouprave, piše portal CDM.\nDržavljanstvo može steći i ako je na račun uplatio najmanje 450.000 evra za potrebe ulaganja u jedan od razvojnih projekata u Podgorici, primorskom regionu ili iznos od 250.000 evra za potrebe ulaganja u jedan od razvojnih projekata u sjevernom ili centralnom dijelu Crne Gore.\nNovac će biti uplaćivan u poseban Fond iz kojeg će se finansirati izgradnja infrastrukture u manje razvijenim opštinama, prije svega, na sjeveru zemlje.\nTagovi: crna goraekonomsko državljanstvoinvestitoriizbor


Info – Page 167 – Radio KFOR Srpski\nGlumica Milena Jakšič o poštovanju preventivnih mera\nKako bi ostali zdravi i zaštitili se od korona virusa, preporuka je da se poštuju preventivne mere. Glumica Milena Jakšić poručuje da se uzdržimo od organizovanja društvenih okupljanja: “Da bismo se ponovo družili, uzdržimo se od organizovanja društvenih okupljanja kod kuće. Dobrosusedski ili prijateljski odnosi u ovom periodu podrazumevaju zaštitu drugog, ne izlažući ga riziku.”…\nUticaj TikTok-a na mlade\nPandemija je proizvela ono što se smatralo „milenijumskom aplikacijom“. Reč je o aplikaciji TikTok koja je postala „uteha“ miliona mladih i ne samo tokom strogih mera izolacije usmerenih na sprečavanje širenja CoViD-19. U želji da istražimo psihološke efekte ove aplikacije na tinejdžere, razgovarali smo sa psihologom Dafinom Prokši (Dafina Prokshi). „S obzirom na činjenicu da…\nPre 9 godina preminula je Etta James\n1988. godine u Rokenrol kuću slavnih ušli su The Beach Boys, The Beatles, The Drifters, Bob Dylan i The Supremes. Na ceremoniji su se pojavili George Harrison, Ringo Starr, Yoko Ono te Julian i Sean Lennon. Paul McCartney se nije pojavio zbog svađe sa ostalim članovima Beatlesa. 2002. godine George Harrison se posthumno našaona vrhu…\nEvo nekoliko zanimljivosti za ovaj dvadeseti januarski dan. Čarls Darvin je pojeo po primerak svake životinjske vrste koju je otkrio. Zemljotres jačine 8 stepeni Rihterove skale pogodio je Meksiko Siti 1985. godine. Skoro sve novorođene bebe koje su se nalazile u srušenom porodolištu, preživele su 7 dana bez hrane, vode, toplote i ljudskog kontakta. Grupa…\nKultura nalazi put do svoje publike\nPandemija korona virusa uticala je na sve aspekte našeg života, pa i na kulturu. Ipak, kako širom sveta tako i na Kosovu, kultura je našla put do svoje verne publike. Uz poštovanje mera koje preporučuje Svetska zdravstvena organizacija održavaju se neke kulturne manifestacije. Tako nas krajem januara, tačnije 28. u Gračanici očekuje premijera nove predstave…\nNa današnji dan rođene su Janis Joplin i Dolly Parto\nTrenutna situacija sa korona virusom\nIako je epidemiološka situacija povoljnija nego ranije, oprez je i dalje neophodan. Fizičko distanciranje, nošenje maski, kao i vođenje lične higijene su i dalje osnovne mere za suzbijanje virusa. Vlada Kosova je nedavno odobrila nove epidemiološke mere, a one se odnose na produženo radno vreme ugostitelja, trgovaca i ostalih poslovnih objekata. Šef Odeljenja za javne…\nOpasnosti društvenih mreža za decu\nDruštvene mreže predstavljaju jedan od dominantnih medija za komunikaciju današnjice. Na njima se mogu naći mnogi edukativni i zanimljivi sadržaji, ali i oni koji mogu itekako biti opasni, naročito po decu. O problemima upotrebe i zamkama društvenih mreža za najmlađe, razgovarali smo sa psihologom Mirjanom Ćirković. „Prekomernim korišćenjem društvenih mreža se može stvoriti zavisnost i…\nDrugo polugodište počinje u danas, 18. januara 2021. godine, a nastava za učenike osnovnih i srednjih škola, odvijaće se po modelu koji je primenjivan od 1. septembra 2020. godine, saopštilo je Ministarstvo prosvete. Učenici od prvog do četvrtog razreda imaće svakodnevnu nastavu u školi, u manjim grupama, dok će stariji osnovci nastavu pohađati naizmenično, neposredno…\n1964. godine The Beatles su debitovali na američkoj listi singlova pesmom “I Want To Hold Your Hand”. Pesma je ušla na listu na 45. poziciji deset dana nakon objavljivanja. “I Want To Hold Your Hand” postao je najprodavaniji singl u istoriji Capitol Recordsa, a na prvoj poziciji ostao je sedam nedelja. 1989. godine sa svega…


Omladina Narodne stranke pripremila majicu za Vesića\nBeta 26. juna 2018. 11:25\nOmladina Narodne stranke okupila se danas ispred zgrade Gradske uprave uoči početka sednice Skupštine grada Beograda, kako bi zameniku gradonačelnika Goranu Vesiću uručila majicu sa logom Srpske napredne stranke ispod kojeg piše „Oprostite mi moju ružnu prošlost“.\nAktivisti Narodne stranke nisu uspeli da uruče Vesiću majicu, na čijoj poledjini se nalazila slika fontane na Slaviji i natpis „Vesić dva miliona“, jer zamenik gradonačelnika nije ušao na glavni ulaz gradskog parlamenta dok su oni bili ispred.\nPredsednik Omladine Narodne stranke Ivan Gajić rekao je novinarima da Vesić patetikom pokušava da, kao i predsednik države Aleksandar Vučić, sakrije sva svoja nedela, što mu „neće poći za rukom“.\n„Nismo zaboravili šta je Vesić radio u prošlosti i da od svoje biografije ne može da pobegne. Koliko god da smo mladi ipak znamo šta je radio u prošlosti i plašimo se da će isto nastaviti i u budućnosti“, kazao je Gajić.


Turska invazija u Siriji – rasplamsavanje sukoba na Bliskom Istoku\nAmeričko povlačenje ili uvlačenje drugih sila u nerešiv konflikt?\nTurska invazija na pozicije kurdskih snaga na severu Sirije koja je usledila početkom oktobra preti da preraste u regionalni rat. Odluka turskog predsednika Redžepa Tajipa Erdogana da otpične ofanzivu protiv – kako tvrde u Ankari – „kurdskih terorista“, izazvala je oprečne reakcije u svetu i povećalo bojazan da bi ovo mogao da bude fitilj za znatno veći regionalni konflikt koji bi se proširio i na Izarael, Iran i arapske zemlje. Amerika je brzo poslala potpredsednika Majka Pensa da utiče na Turke da se situacija smiri. Iako je postignut sporazum o prekidu vatre (i, u trenutku kada pišemo ovaj tekst - nedelja, 20. oktobar – i dalje je na snazi) situacija se stalno menja. Dok Amerikanci tvrde da se radi o „primirju“, turski zvaničnici ističu da je reč o „pauzi“ u borbenim operacijama. Šta je suština ovog novog sukoba na Bliskom istoku i kakve su posledice?\nSve je počelo odlukom američkog predsednika Donalda Trampa da povuče oko hiljadu američkih vojnika stacioniranih na severu Sirije a koji su naoružavali i obučavali Kurde (koji žive na ovoj teritoriji), kao saveznike uborbi protiv, u prvom redu takozvane Islamske države, a potom i vlasti sirijskog predsednika Bašara el Asada. Ovoj odluci američkog predsednika – koja je već dugo bila u vazduhu – tvrdo su se protivili mnogi u Pentagonu i američkom kongresu (i među demokratama i među republikancima). Ocenjeno je da bi povlačenje američkih snaga sa severa Sirije dalo odrešene ruke Turskoj da interveniše, što je Ankara, inače, već ranije bila najavila.\nAmeričke snage su u Siriji nelegalno još od septembra 2014 – bez poziva zvaničnih vlasti i bez odobrenja Ujedinjenih nacija. Ova činjenica je izazvala dosta reakcija i napetosti pre svega od američkih suparnika u regionu: Islamske države i drugih verskih esktremističkih grupa, vlasti Bašara el Asada, Irana, ali i zvanične Turske koja se posebno protivila američkoj pomoći Kurdima.\nMeđutim, od dolaska Donalda Trampa na vlast, Amerika je počela da povlači snage iz međunarodnih žarišta, u skladu sa platformom „prvo Amerika“ na kojoj je republikanac odneo pobedu na izborima 2016. Jedno od tih žarišta je i Sirija. Iako je Tramp još ranije tražio povlačenje, Pentagon – sedište američke vojske - izbegavao je da sprovede ovu odluku, ističući da je strateški važno da se kurdske snage održe. Tramp je, međutim, početkom oktobra insistirao da se odluka sprovede odmah.\nNa upozorenja da će neminovno uslediti turska invazija, Tramp je rekao da će „uništiti“ tursku ekonomiju ukoliko se to desi. Odnosi Ankare i Vašingtona su na niskoj nozi pogotovo od juna ove godine, kada je Turska odlučila da kupi ruski odbrambeni raketni sistem S-400, uprkos oštrom protivljenju Vašingtona koji je tvrdio da bi uvođenje tog naoružanja u upotrebu jedne NATO vojske (a Turska je druga po snazi vojna sila u Alijansi), ugrozilo bezbednosne protokole i omogućilo Rusima da infiltriraju komunikacione sisteme u Severnoatlantskoj alijansi. Vašington je odgovorio odlukom da suspenduje isporuku 100 modernih F-35 aviona Turskoj, što je dovelo do direktnog sukoba u vrhu NATO. Štaviše, imajući u vidu naglasak koji Donald Tramp stavlja na biznis i da mu, stoga, verovatno nije bilo blisko da ovom odlukom ošteti američku kompaniju „Lokid Martin“ (koja porizvodi F-35) za 500 miliona dolara, verovatno je da je podlegao pritiscima američkog bezbednonog establišmenta, ukorenjenog u Pentagonu. Redžep Tajip Erdogan, koji je nekada bio miljenik zapadnih medija i političara ali koji se poslednjih godina sve više okrenuo jačanju turskog nacionalizma i neosmanističkog duha, poviso je ton svojih izjava i nastupa, pa i u odnosu sa američkim predsednikom.\nKao što je bilo najavljeno: čim su se američke snage povukle sa severa Sirije, odmah je usledila invazija turske vojske, koja je otpočela avionskim i artiljerijskim bombardovanjem kurdskih položaja. U devet dana (koliko je operacija trajala pre nego što je dogovoren prekid vatre), turska vojska je zauzela oko 150 kilometara teritorije Sirije a cilj operacije jeste da se stvori zona bezbednosti u širini od 35 kilometara od turko-sirijske granice, kako bi se odsekli Kurdi. Zapadni mediji izvestili da je oko 160.000 ljudi napustilo svoje domove kao posledica turske operacije. Takođe – deo zarobljenika, pripadnika Islamske države koje su Kurdi zarobili u borbama – iskoristilo je situaciju da pobegne iz zatvora, što je izazvalu posebnu zabrinutost na Zapadu.\nOnda je došlo do, reklo bi se, čudnog preokreta : sirijska vlada Bašara el Asada – koja se uz pomoć Rusije nekako održala od početka građanskog rata u toj zemlji 2011. godine – poslala je snage na sever. Kurdi, koji su bili deo koalicije protiv ISIS-a, ali, dugoročno, viđeni kao udarna američka snaga na terenu protiv Asada, sklopoli su sporazum sa vlastima u Damasku a sa namerom da se odupru Turskoj. Po principu „biranja manjeg zla“, Kurdi su rekli da su postigli „privremeni dogovor“ sa sirijskim vlastima, kako bi se suprotstavil Turcima.\nPosle nekoliko dana turske operacije, razmena oštrih reči na relaciji Ankara – Vašington, uključujući i pretnje da će turska ekonomija biti uništena američkim sanckijama – uz posredovanje američkog potpredsednika Majka Pensa koji je hitno poslat u Tursku, uspotavljen je prekid vatre. Kurdske snage su se povukle i Turska je sada uspostavila pojas u dubini od 30 kilometara sirijske teriotrije.\nCini se da je prekid vatre došao u pravom trenutku, budući da je turska invazija povećala mogućnost od direktnog oružanog sukoba gde bi na jednoj strani bila Turska kao NATO članica a na drugoj, sirijska vlada koju podržava Rusija.\nPitanje koje se postavlja – šta sledi?\nOdluka da povuče snage iz Sirije je u skladu sa Trampovom politikom o odustajanju SAD od uloge „svetskog policajca“, ali – kao što to uvek biva u međunarodnim odnosima – gde se jedna velika sila povuče, druga odmah uskače. Bliski istok je politička arena na kojoj vekovima koplja lome velike sile, bez jasnog odgovora da li postoji dobar/pravi put ili ne. U konkretnom slučaju, povlačenje SAD iz Sirije otvorilo je prostor za Rusiju, sirjske vlasti, Iran ali i Islamsku državu da ojačaju svoje pozicije.\nOvo, inače, nije prvi put u istoriji da su SAD napustile svoje saveznike. Poznat slučaj je dizanje ruku od Južnog Vijetnama koje su SAD gotovo u potpunosti finansirale i obučavale tokom trajanja rata u Vijetnamu. Međutim, okolnosti nisu iste: SAD su iz Vijetnama morale da se povuku posle skoro 15 godina ratovanja i skoro 60.000 mrtvih vojnika. Sada to nije bio slučaj: oko hiljadu američkih vojnika koliko je bilo stacionirano u kurdskom delu Sirije više su bili jak simbolički adut političke moći SAD, nego što su bili vojni činilac, mada je samo njihovo prisustvo – i strah od ubistva američkog vojnika, konkretno – ključan faktor koji je terao druge sile koje deluju u regionu da budu veoma oprezne. Sada tog faktora nema.\nSa druge strane postoji pogled da američke snage uopšte nemaju razloga da budu u Siriji i da njihovo prisustvo rizikuje da još više uvuče Ameriku u sukobe u regionu u kome stalno ima problema ali nikada trajnog rešenja. Cak se sugeriše da je u pozadini američka politika da uvuče Rusiju – i druge nezapadne sile – u ovaj nestabilni region, pa bi onda one morale da troše velike političke, ekonomske i vojne resure. Kritičari ovog pogleda kažu: ako Tramp hoće da smanji američko vojno prisustvo u svetu, zašto je bilo važno da povuče 1000 vojnika iz Sirije a uporedo je poslao 2000 vojnika u Saudijsku Arabiju?\nNa Zapadu se Trampova odluka o povlačenju američkih snaga ocenjuje kao velika greška budući da su u teritorije koje su kontrolisali Kurdi sada ušle zvanične sirijske kao i ruske snage. U perspektivi, Rusija će biti ta koja će biti posrednik bilo kavog budućeg sporazuma između Turaka, Kurda i sirijske vlade, što će im dati važnu ulogu u regionu. Prosto, Amerikanci su sami sebe izbacili iz važnog dela teriotorije, u važnom trenutku, a da ih niko na to nije prisiljavao.\nOdluka Trampa je bila i povod da u zapadnim medijima ponovo ožive teorije po kojima je američki predsednik „ruski čovek“, pa se čak i u ozbiljnim zapadnim medijima apostrofiralo da je odluka o povlačenju simbolično doneta baš na Putinov rođendan, 7. oktobra.\nTurska – koja već godinama upozorava svet da ima problem sa više od 3.6 miliona sirijskih izbeglica, planira da ih naseli u oblasti na severu, upravo tamo gde su Kurdi većna, čime bi se promenio etnički balans i Kurdi u Siriji bi imali znatno slabije veze sa sunarodnicima u Turskoj.\nTurska operacija na severu Sirije pooštrila je i odnose Ankare i Brisela: Nemačka i Francuska su odmah obustavile prodaju oružja Turskoj. Erdogan je zapretio da će prestati sa kontrolom protoka izbeglica ka Evropi i, defakto, izazvati novu migrantsku krizu.\nSuština aktuelnih dešavanja na Bliskom istoku je u tome – da li se SAD povlače ili ne, i ako se povlače, ko će da ih zameni? Rusija evidetno nema vojnih i ekonomskih kapaciteta za obimno prisustvo kakvo su imali Amerikanci i zato sarađuje sa regionalnim silama, Iranom i Turskom. Sa druge strane, Amerikanci su povećali vojno prisustvo u Saudijskoj Arabiji (koja gotovo jedan vek uživa status privilegovanog američkog partnera zbog posedovanja ogromnih naftnih rezervi) i zaoštravaju odnose sa Iranom. U tom slučaju, nije reč o povlačenju već o preraspodeli američkih snaga na Bliskom istoku. Kako god, složena politička slagalica Bliskog istoka postala je još složenija, a rizik od regionalnog sukoba koji bi mogao da uvuče i velike svetske sile – još veći.\nPrimirje ili pauza?\nKada je Turska otpočela operaciju u Siriji, Donald Tramp je zapretio „uništenjem“ turske ekonomije, ali to nije odvratilo vlasti u Ankari. Štaviše, pismo koje je Tramp poslao turskom predsedniku Erdoganu, kako je objavljeno u zapadnim medijima a vest su navodno namerno pustili turski zvaničnici, „završilo je u kanti za smeće“.\nAmerički potrpredsednik Majk Pens je 17. oktobra u Ankari sa turskim zvaničnicima održao konferenciju za novinare, odmah posle postizanja dogovora o prekidu vatre. Na konferenciji za štampu je prvi govorio Majk Pens koji je naglasio da se radi o „primirju“. Međutim, turski ministar spoljnih poslova Mevlut Causiglu u svom obraćanju istakao je da se radi o „pauzi“ u turskoj operaciji „a ne o primirju jer primirja se uspostavljaju između dve legitimne strane“, a Turska smatra kurdske borce za teroriste.\nOvakvo ponašanje Turske – koja je regionalna ali ne i globalna sila – prema, i dalje, barem formalno, prvoj i vodećoj sili sveta je bilo nezamislivo do skoro. Ovo je još jedan indikator da se globalna politička karta sveta menja i da u novoj raspodeli SAD, ili neće imati – ili, čak, ne žele da imaju – ulogu kakvu su imale posle Drugog svetskog rata: poziciju svetskog ekonomskog i vojnog policajca.\nKurdi: Najbrojniji narod na svetu bez države\nKurdi su kao zajednica nastali u 10. veku i predstavljaju najveću etničku grupu na svetu bez države – ima ih između 30 i 40 miliona.\nIako im je Sporazumom iz Serva 1920. obećana autonomija, Britanci i Francuzi, koji su tada određivale političku kartu Bliskog istoka, kurdsku teritoriju su podelii između današnje Turske, Irana, Iraka i Sirije. Od tada pa do danas Kurdi se bore za samostalnost i često su bili na meti vladalaca u tom delu sveta: Sadama Huseina, Asada i njegove porodice, iranskih ajatola. Kurdi su osnovali i svoju teroističku grupu – Radničku partiju Kurdistana, PKK – koja je godinama sejala ubistva po Turskoj, dok im turske vlasti nisu uhapsile lidera Abdulaha Očalana 1999. godine (u operaciji u kojoj su turski komandosi imali pomoć CIA!).\nNajbliže što su Kurdi do sada došli nezavisnosti jeste dobijanje autonomije na severu Iraka koji je defakto podeljen na tri dela nakon obaranja Sadama Huseina.


Unesko: Veliki koralni greben bi trebalo se nađe na listi ,,ugroženih" - BBC News na srpskom - Dnevni list Danas\nPočetna » BBC News na srpskom » Unesko: Veliki koralni greben bi trebalo se nađe na listi ,,ugroženih“\nUnesko: Veliki koralni greben bi trebalo se nađe na listi ,,ugroženih“\nBBC News na srpskom22.06.2021. 13:06\nVeliki koralni greben ima status Svetske baštine Uneska od 1981. godine\nVeliki koralni greben bi trebalo da bude uvršten na listu ugroženih dobara Svetske baštine zbog štete prouzrokovane klimatskim promenama, navode iz Uneska.\nIz ovog tela Ujedinjenih nacija (UN) zaduženog za kulturu kažu da bi najveći sistem koralnih grebena na svetu trebalo da se nađe na ovoj listi već sledećeg meseca.\nTako je i Australija pozvana da preduzme „hitnu akciju“ povodom globalnog zagrevanja.\nMeđutim, australijska vlada je poručila da će se „oštro usprotiviti“ takvoj preporuci.\nPronađen koralni greben viši od Empajer stejt bildinga\nNajvećem koralnom grebenu na svetu preti ozbiljna opasnost\nSve o klimatskim promenama\nOvo je poslednja prepirka u nizu tekućeg spora između Uneska i australijske vlade oko statusa ovog velelepnog lokaliteta.\nGreben koji se proteže na 2.300 kilometara severoistočne australijske obale, stekao je status Svetske baštine Uneska 1981. godine zbog „ogromnog naučnog i suštinskog značaja“.\nNakon što je Unesko prvi put raspravljao o njegovom statusu „ugroženosti“ 2017. godine, Kanbera je uložila više od tri milijarde australijskih dolara (oko 1,8 milijardi evra) za poboljšanje stanja grebena.\nMeđutim, izbeljivanje grebena koje se dešava u poslednjih pet godina prouzrokovalo je velike gubitke korala.\nNaučnici kažu da je glavni razlog porast temperature mora kao rezultat globalnog zagrevanja izazvan sagorevanjem fosilnih goriva.\nIpak, Australija i dalje okleva da preduzme snažnije klimatske akcije. Ova zemlja je jedna od nekoliko članica Organizacije za ekonomski razvoj i saradnju (OECD) koji još uvek odolevaju pritisku da se priključe odluci o nultoj neto emisiji do 2050.\nAustralija – veliki izvoznik uglja i gasa, nije menjala klimatske ciljeve od 2015. Trenutno nastoji da smanji emisiju od 26 do 28 odsto od nivoa 2005 do 2030. godine.\nEkološke organizacije kažu da odluka UN naglašava slaba klimatska nastojanja Australije.\n„Preporuka Uneska jasno i nedvosmisleno ukazuje da australijska vlada ne čini dovoljno da zaštiti naše najveće prirodno dobro, posebno povodom klimatskih promena“ izjavio je Ričard Lek, direktor ogranka za okeane australijske Svetske organizacije za prirodu (WWF).\nMeđutim, u glavnom gradu Australije – Kanberi poručuju da su „zaprepašćeni“ ovom odlukom, nazvavši je „saltom unazad u vezi sa prethodnim uveravanjima zvaničnika UN-a“ da takav potez neće biti načinjen.\n„Klimatske promene su najveća pojedinačna pretnja za sve ekosisteme na grebenima u svetu… a postoje 83 prirodna dobra Svetske baštine koja se suočavaju sa pretnjama klimatskih promena, tako da nije u redu jednostavno izdvojiti samo Australiju“, izjavila je ministarka životne sredine Suzan Lej.\nOna je u parlamentu rekla: „Australija smatra da je pogrešno ovako izdvajati greben kojim se najbolje upravlja na svetu zbog ovog potencijalnog stavljanja na listu ,ugroženih'“.\nIpak, u Uneskovom izveštaju piše da uprkos vladinim naporima, ključni ciljevi za poboljšanje kvaliteta vode na grebenu nisu ispunjeni.\nAnaliza Šaime Halil, dopsinice za Australiju\nBilo je ovo nekoliko teških meseci za Australiju i njenu politiku u vezi sa klimatskim promenama.\nMeđunarodni pritisak na vladu Skota Morisona raste da prihvati nultu neto emisiju do 2050, dok premijer iznova odbija da se obaveže – kao što je bio slučaj i na sastanku grupe G7 održanom prošle nedelje u Velikoj Britaniji.\nU njegovom obraćanju u aprilu na virtuelnoj klimatskoj konferenciji sa svetskim liderima američkog predsednika Džoa Bajdena, Morison je izjavio da će „to učiniti čim to bude moguće“ i dodao da to za „Australiju nije pitanje da li , ili čak – kada, već, što je najvažnije, kako“.\nTo je samo po sebi suština problema. „Kada“ je podjednako važno kao i „kako“ kada su u pitanju klimatske promene.\nNaučnici i svetski lideri kažu da Australija ne čini dovoljno, kao i da ne radi dovoljno brzo.\nSpor oko Velikog koralnog grebena između Uneska i australijske vlade nije nov, ali će biti prilično sramotno ako ovo prirodno dobro Svetske baštine dospe na listu „ugroženih“.\nOvo je još jedan podsetnik ako se Australija ozbiljno ne pozabavi klimatskim promenama sa jasnim i odlučnim merama, da će to uticati na njen položaj u svetu, ne samo diplomatski i ekonomski, već i kulturno.\nPokoravanje Atlantika – kako je Peđa postao najstariji čovek koji je preveslao okean\nU decembru je iz Međunarodne unije za zaštitu prirode (IUCN) saopšteno da su klimatske promene dovele greben u „kritično“ stanje.\nTakođe, Australijska uprava zadužena za greben je 2019. u njihovom petogodišnjem ažuriranju stanje grebena spustila sa lošeg, na veoma loše.\nAko greben bude uvršten na listu „ugroženih“, biće to prvi put da se jedno prirodno dobro Svetske baštine Uneska našlo u takvoj grupi zbog uticaja klimatskih promena.\nOva preporuka bi takođe mogla da ugrozi glavnu turističku destinaciju u Australiji koja obezbeđuje hiljade radnih mesta, a pre pandemije korona virusa vredela je oko 6,4 australijskih dolara.\nKina trenutno predsedava Uneskom, a neki izveštaji kažu da bi dugotrajne tenzije između Pekinga i Kanbere mogle da utiču na odluku.\nIpak, ekološke organizacije su odbacile svaku sugestiju da je preporuka politička.\nJedno reagovanje na “Unesko: Veliki koralni greben bi trebalo se nađe na listi ,,ugroženih“”\n22. juna 2021. u 16.43\nO ovom problemu pisao je I Bil Brajson u svojoj duhovitoj knjizi,putopisu“In a Sunburned Country“.\nDruštvo • 27.07.2021. 20:00\n„Levijatan“ pokušao da prekine skup Marinike Tepić u Kragujevcu (FOTO/VIDEO)\nPolitika • danas 12:56\nKako su ljudi dočekali Mariniku Tepić u Kragujevcu\nDruštvo • 29.07.2021. 00:35\nSkok broja obolelih u Šumadiji – Kragujevac ponovo dvocifren\nOI 2021 • danas 23:48\nNajveće nagrade za osvojene medalje na Olimpijskim igrama daje Kosovo\nDruštvo • danas 23:42\nVozač GSP-a u autobusu 35l pronašao malo dete, samo i uplašeno\nAko želite da podržite Danas i da podržite nezavisno novinarstvo u Srbiji, pravi način da to uradite je da se pretplatite i postanete član Kluba čitalaca Danasa.\n- Bojana Stefanović, glumica


On ističe da su njegovi sugrađani već sakupili dio novca\nP Mucović 03.12.2020\nAPELI Marku Vučkoviću potrebno 150.000 KM da bi živio\nVučković: Ide na dijalizu\nTridesettrogodišnji Marko Vučković iz Bileće potrebna je transplantacija bubrega u Bjelorusiju za šta se mora obezbjediti oko 150.000 KM i svaka pomoć mu je, kako kaže, dobrodošla. Prvi zdravstveni problemi Vučkoviću su počeli u oktobru 2018. godine kada su ljekari otkrili da su bubrezi uništeni i da je u pitanju hronična nefropatija.\nJedini lijek je transplantacija bubrega, a on je od februara ove godine na dijalizi u Trebinju. Marko priča da zbog virusa korona transplantacija nije moguća u Padovi, pa je jedino rješenje klinika u Bjelorusiji.\n- Prvi dio košta 12.000 dolara, to je obrada papira i nalaza, ostaje se desetak dana, vraćam se kući i čekam od tri mjeseca do godinu dana na organ koji košta 72.000 dolara - veli Marko.\nOn ističe da su se njegovi sugrađani već aktivirali i sakupili dio novca, a zahvalan je svima, posebno kolegama iz bilećkog preduzeća Elektro-Hercegovina. Markova supruga Slađana poziva sve da pomognu i napominje da će početkom decembra biti aktivan i kratki humanitarni broj.\nZa sada se može pomoći uplatom u Unikredit banci na račun 551000-99999999-32 svrha doznake: za liječenje /transplantacija bubrega/ 45288638017 /obavezno navesti/, ili na devizni račun IBAN: BA395517002836868906 SWIF:BLBABA22.\nMarko Vučković Bileća Bubrezi


SRAMOTA – Srbi u skupštini stali uz čoveka koji se proslavio ubijajući Srbe\nSRAMOTA – Srbi u skupštini stali uz čoveka koji se proslavio ubijajući Srbe\nOčekivano, konstituisanje okupatorske šiptarske skupštine pretvorilo se juče u pravu dramu, kojoj su doprinos dali i Srbi.\nIako su poslanici Srpske liste najavljivali da će ostati neutralni do utvrđivanja koja od albanskih stranaka ima većinu, ipak su juče dali podršku koaliciji okupljenoj oko stranke Ramuša Haradinaja, LDK, stranke Fatmira Ljimaja, a koje podržava lider ekstremnog Samoopredeljenja Aljbin Kurti.\nIzgleda da je taj scenario bio dogovoren, pojedini članovi Srpske nakon neočekivanog obrta, komentarisali su da se sve dešava “upravo po planu”, ostavljajući dilemu da li je to bila tema nedavnog razgovora iza zatvorenih vrata u Beogradu.\nDa bi se proceduralno izabrao novi predsednik okupatorskog parlamenta u Prištini iz redova albanske koalicije, predsedavanje parlamentom u Prištini je nakon pauze preuzela najstarija poslanica iz redova Srpske Milka Vuletić iz Leposavića, kadar Pokreta socijalista.\nCelokupna drama je počela u 10 sati, da bi nakon početnog koškanja oko raspodela sedenja u šiptarskoj okupatorskoj skupštini došlo do protesnog napuštanja sednice.\nRazlog je taj što je predsedavajuća najstarija poslanica Fljora Brovina, članica stranke Hašima Tačija (PDK), na dnevni red stavila glasanje za novog predsednika skupštine, odnosno samo kandidata svoje stranke – Agima Alijua.\nPrvi su salu napustili poslanici koalicije okupljene oko AAK Ramuša Haradinaja, zatim Samopredeljenje Aljbina Kurtija, da bi za njima krenuli i poslanici Srpske liste.\nKad je Brovina proglasila kraj sednice, a Tačijevi napustili salu, svi ovi poslanici su se vratili, glasali za rezrešenje Brovine, a na njeno mesto postavili Milku Vuletić. Za nju su od 83 glasala 82 poslanika.\nVuletićeva je ekspresno vodila sednicu, i u roku od 20 minuta, sa sve obraćanjem novoizabranog predsednika parlamenta, sednica je završena.\nRamuševa koalicija brojnija\nTačijeva stranka smatra da njoj pripada pravo da predlože predsednika okupatorske šiptarske Skupštine Kosova, ali se sa tim nije složila Ramuševa koalicija koja ukupno ima 47 poslanika, 10 više od Tačijeve. Pokret Samoopredeljenje ima 16 poslanika, a Srpska lista devet.\npolako ljudi sta ste se uzrujali svemu polako doje kraj kad tad i njima ce dolaze kina i rus ali za njih tada nesrecni\nMamicu im njihovu...koji sljam...FUJ!....Kad dodje vreme pozvati ih na krivicnu odgovornost zbog saucesnistva sa neprijateljem...\nIZDAJNICI I SAMO IZDAJNICI.VUČIĆU LEPO SI IH NAUČIO,A OVA NAŠA IZDAJNIČKA BAGRA NA SRPSKOME KOSOVU,ZBOG LIČNOG BOGAĆENJA OCRNIĆE SAV SRPSKI NAROD NA KOSOVU.ZABORAVILA SU ĐUBRAD DA JE KOSMET SRPSKA TERITORIJA.


Fokus grupa o deci uključenoj u život i / ili rad na ulici\n17. juna 2016. godine u Ekumenskoj humanitarnoj organizaciji održana je focus grupa u okviru regionalnog istraživanja na temu “ Rasprostranjenost i prevencija fenomena dece uključene u život i / ili rad na ulici”. Ovo istraživanje EHO sprovodi u partnerstvu sa Save the Children International in North West Balkans i udruženjem Nova Generacija iz Banja Luke (BiH), a predstavlja deo regionalnog istraživanja u koje su uključene organizacije iz Bosne i Hercegovine, Albanije, Crne Gore i Srbije.\nCilj istraživanja jeste da se uradi socijalno mapiranje porodica čija su deca uključena u život i / ili rad na ulici ili su u riziku da to postanu, prikupe kvantitativni i kvalitativni podaci o ovoj izrazito ugroženoj kategoriji dece kako od samih porodica, tako i od svih relevantnih predstavnika organa uprave i drugih nadležnih institucija.\nU radu focus grupe učestvovali su predstavnici Pokrajinskog zaštitnika građana – ombudsman, Pokrajinskog zavoda za socijalnu zaštitu, Centra za socijalni rad Novi Sad, Službe za zdravstvenu zaštitu dece Doma Zdravlja Novi Sad i Policijske uprave Novi Sad – PI Novo Naselje, gde su razmenili svoja dosadašnja iskustva u praksi i mapirali nedostatke, odnosno posledice u sistemskoj zaštiti dece uključene u život i / ili rad na ulici ili su u riziku da to postanu.\nSvoj doprinos istarživanju dali su i predstavnici osnovnih škola u Novom Sadu koje pohađaju deca iz neformalnih naselja Adice, Bangladeš i Veliki rit, kao i sudija Apelacionog suda u drugostepenom Vecu za maloletnike, koji iza sebe ima dugogodišnje iskustvo u radu sa maloletnim učiniocima krivičnih dela.


KS: Održan sastanak o uspostavljanju institucionalne saradnje između Vlade i nevladinog sektora - Akta.ba\nKS: Održan sastanak o uspostavljanju institucionalne saradnje između Vlade i nevladinog sektora\n30.06.2009. 12:00 / Izvor: Fena\nU multimedijalnoj sali Vlade Kantona Sarajevo 30.06.2009. godine je održan konstituirajući sastanak mješovitog tima za izradu sporazuma između Vlade KS-a i nevladinog sektora.\nSastanku su prisustvovali predstavnici svih ministarstava iz Vlade KS-a i sekretar Vlade KS-a te nevladinog sektora iz grupe "Mreža sporazum + KS" koji okuplja više od 40 nevladinih organizacija.\nSporazum će, po najavama prisutnih utjecati na izgradnju partnerskih odnosa između Vlade KS-a i nevladinog sektora te doprinijeti zajedničkim naporima na poboljšanju kvaliteta života i rješavanja brojnih problema građana.\n"Nagomilani problemi u društvu pokazuju da ih nijedan nivo vlasti ne može sam rješavati. Iako je vladin sektor najodgovorniji za ovakvo stanje, ni nevladin sektor ne može biti imun na odgovornost niti može pomoći isključivo kritizirajući vlast. I nevladin sektor treba ponuditi konkretna rješenja", izjavila je novinarima projekt menadžerica Centra za promociju civilnog društva (CPCD) Mirjana Sirćo.\nPremijer Vlade KS-a Besim Mehmedić pohvalio je održavanje sastanka i nastojanja da se dođe do ovog sporazuma.\n"Sporazum prije svega podrazumijeva konstruktivan dijalog između Vlade i nevladinog sektora, a koji će voditi ka kvalitetnijim rješenjima", istakao je Mehmedić.\nUspostavljanjem suradnje između Vlade i nevladinog sektora građani će više biti uključeni u procese donošenja bitnih odluka kao što su usvajanje budžeta, definiranje javnog interesa, transparentniji rad zakonodavne vlasti, itd.


Trupa Akrama Kana na BFI – Nadlanu.com\nTrupa Akrama Kana na BFI\nObjavljeno 4. apr 2014. / 14:44:24\nBEOGRAD, 4. aprila 2014. (Beta) – Gost Beogradskog festivala igre, plesna kompanija Akrama Kana iz Londona nastupiće u subotu u Sava centru u složenoj predstavi posvećenoj ruskom kompozitoru Igoru Stravinskom "U Igorovim mislima" (iTMOi).\nBEOGRAD, 4. aprila 2014. (Beta) – Gost Beogradskog festivala igre, plesna kompanija Akrama Kana iz Londona nastupiće u subotu u Sava centru u složenoj predstavi posvećenoj ruskom kompozitoru Igoru Stravinskom “U Igorovim mislima” (iTMOi).\nTrupa jednog od najsavremenijih koreografa modernog baleta gostovaće u Beogradu posle turneje po Francuskoj, a prikazaće predstavu koja je nastala povodom 100. godišnjice kompozicije Stravinskog “Posvećenje proleću”.\nKako je rečeno na konferenciji za novinare, iako je komad inspirisan Igorom Stravinskim, za koreografiju nisu korišćene njegove kompozicije, već su originalnu muziku napisali kompozitori Ben Frost, Najtin Šouni i Džoslin Puk.\nGlumica i izvodjač Ketrin Šaub rekla je da je Kan u toj predstavi želeo da prikaže stanje duha Igora Stravinskog, a koristio je različite ritmove, uključujući i afrički i indijski, jer je poput slavnog ruskog kompozitora i sam “opsednut” ritmom.\n“Tu je i telo, pokret, obrisi i pokušaj prodora u nečije misli. Čitav proces predstavlja jedno mentalno putovanje koje još traje”, rekla je Šaub i dodala da je njena uloga u predstavi posebna, jer na ona predstavlja centralnu figuru oko koje se sve dešava.\nPrema njenim rečima slojevita i duboka predstava nije priča, nego san u kome postoji puno haosa, normalnog ali i pogrešnog sveta, snage, života i smrti.\nPredstava “U Igorovim mislima” premijerno je izvedena 2013. godine u Grenoblu, a u komadu učestvuje 11 umetnika plesne kompanije Akrama Kana.\nPrava istina: Muškarci više vole debeljuce!\n7 neverovatnih činjenica o našem telu


"Kad čovek živi od Partizana, navikne se na jake emocije, ovo je bio jedan od takvih trenutaka. Meni nije nepoznata ova ljubav prema klubu, ovo je nešto što sam očekivao. Svi smo sada u različitim ulogama, ali smo svi pre svega veliki navijači Partizana. Kao što stalno govorim - ovo su časovi ljubavi", rekao je Vujošević.\nMeču su prisustvovali i fudbaleri Partizana, prevođeni trenerom Markom Nikolićem, predsednikom Zoranom Popovićem i potpredsednikom kluba Ljubišom Tumbakovićem. Nedavno je fudbalski klub i novčano pomogao košarkaškom.\n"Nije sasvim tačno da i prethodna uprava nije pomagala, ali nije bilo ovolike sume kao sada. Dobili smo 24 miliona dinara i tim sredstvima je isplaćena jedna plata igračima. Daleko od toga da to rešava probleme, ali je pomoć data davljeniku, pružena je slamka spasa od kluba koji i sam nije u dobroj finansijskoj situaciji", dodao je Vujošević.\nZadovoljstvo nastupom na revijalnoj utakmici "Grobari za nas" nisu krili ni bivši igrači.\n"Bila je sjajna atmosfera i ambijent, svi smo uživali. Svi smo se rado odazvali ovoj jako lepoj akciji, poslata je lepa slika... Ovo je pravi momenat, u sred sezone da se pomogne klubu", rekao je Dušan Kecman.\n"Znamo da je klub u teškoj situaciji. Čim su nas zvali, znali smo da ćemo svi doći. Partizan je stvar koja nas sve povezuje. Uvek je lepo videti stare saigrače...", naveo je Avdalović.


8. aprila 1992. godine Predsjedništvo RBiH donijelo Odluku o formiranju štaba Teritorijalne odbrane Republike BiH (TORBiH), čime je, ujedno, ukinut štab Teritorijalne odbrane bivše SRBiH.\nOvim povodom ministar za pitanja boraca i invalida odbrambeno-oslobodilačkog rata Salko Bukvarević podsjetio je na historijski značaj ovog datuma i odluka koje se donesene početkom aprila 1992. godine.\n„Odluka Predsjedništva je bila strateški značajna jer su sve oružane formacije stavljene pod jedinstvenu komandu i jedinstvena obilježja, a što će kasnije dovesti do formiranja Armije RBiH, čime je agresor osujećen u ostvarivanju zacrtanih ciljeva. Organizirano smo prešli na odbranu naše domovine i na neki način zbili smo redove i krenuli u odbranu. Posebno ističem značaj Patriotske lige BiH, MUP-a RBiH i drugih koji su imali bitnu ulogu u odbrani od agresora. Te dobrovoljačke formacije su se među prvima suprotstavili agresorima i nakon ove Odluke su se u potpunosti potčinili štabovima TO RBiH“ kazao je ministar Bukvarević.\nNa zahtjev predstavnika boraca održan je i sastanak resornog ministra sa delegacijom Koordinacije boračkih saveza i organizacija ARBiH koji su uputili zajedničku čestitku svim pripadnicima u povodu godišnjice formiranje TO RBiH.\nKazali su da je Teritorijalna odbrana Republike Bosne i Hercegovine bila jedina legalna i legitimna oružana sila u zemlji početkom aprila 1992. godine koja je okupila sve probosanske, patriotske snage u organiziranom otporu agresiji na Bosnu i Hercegovinu. „Branili smo nezavisnost i cjelovitost države, branili smo hiljadugodišnju tradiciju suživota na ovim prostorima, branili smo sve bh. građane kojima je ovo jedina domovina“ poručili su branioci.\nMinistar Bukvarević je istakao da je posebno važno da ovakve datume ne zaboravljamo, da ne zaboravljamo najhrabrije sinove i kćeri naše domovine, da se sjećamo našeg vrhovnog komandanta Alije Izetbegovića koji nas je vodio u najtežim danima i da istinu o našem herojstvu, o našoj časnoj odbrani prenosimo na našu djecu, naše potomke koji će znati cijeniti i poštovati svu prolivenu krv za ovo što danas imamo.\nNi ovaj datum ne možemo obilježiti okupljanjem ali molim vas dragi sugrađani da pričamo našoj djeci, da im mi koji smo živi sudionici agresije i svih zločina prenosimo istinu, da ne uče iz kojekakvih knjiga koje pokušavaju iskriviti činjenice. Niko nema više prava i obaveze da govori o agresiji, genocidu i zlodjelima pored onih koji su je doživjeli i preživjeli, to je naš amanet i obaveza.\nDržava Bosna i Hercegovina jača je od svih njenih unutarnjih i vanjskih neprijatelja i njena snaga ogleda se u odlučnoj i časnoj odbrani svih principa i vrijednosti koji su se našli na udaru u razdoblju 1992-1995. i to će biti dokle god bude patriota kojima je ova država u srcu i koji su i danas spremni da je brane. Bosne i Hercegovine je bilo i bit će, nas neće jednog dana, ali ona će opstati baš kao što je opstajala i onda kada su mnogi mislili da će „Bosna šapatom pasti“, krv šehida i poginulih boraca natopila je njeno tlo i to je razlog zbog kojeg nikada ne smijemo zaboraviti ko je najzaslužniji za sve što imamo danas“, poručio je ministar Bukvarević.\nPrevious Novalić: Jedini smo u regionu prihvatili obavezu da podržimo sve ugrožene firme\nNext Kako je bosanski bokser pobijedio legendarnog Cro Copa (Video)


Kako doći do najinteresantnijih zanimanja iz oblasti finansija? - Kragujevac online - Sve o gradu na jednom mestu\nTrenutno se nalazite na strani: Vesti Info Grad mladih Kako doći do najinteresantnijih zanimanja iz oblasti finansija?\nIako svake godine širom Srbije fakultete upiše nekoliko hiljada budućih ekonomista, zanimanja u oblasti finansija i bankarstva su i dalje jedna od najtraženijih profesija, kako u svetu, tako i kod nas. Pronalaženje posla u praksi ipak izgleda drugačije, pa mladi neretko čekaju i dve godine po završetku formalnog obrazovanja na posao u struci.\nNacionalni projekat Budućnost #za5 želi da inspiriše mlade ljude širom Srbije da na vreme počnu da razmišljaju o svojoj budućnosti u svetu biznisa i da ih motiviše da usavršavaju znanja i veštine potrebne za ostvarenje poslovnih ambicija. Kao prva aktivacija na projektu, realizuju se predavanja Poslovi #za5, gde će menadžeri i menadžerke domaćih i internacionalnih kompanija, čiji su nazivi zanimanja na engleskom jeziku, ispričati svim zainteresovanim mladim ljudima šta oni zapravo rade i kako su dospeli na pozicije na kojima jesu.\nTreće po redu predavanje Poslovi #za5 održaće se u sredu, 27. februara 2019. godine u 16h na Ekonomskom fakultetu u Kragujevcu. Neki od najuspešnijih ekonomista i bankara u Srbiji (i šire) koji će predstaviti moderna zanimanja u oblasti finansija i svoj razvojni put su:\nMilka Todorović, Finance Director (Telenor banka)\nAleksandar Nenkov, Key Restructuring Manager (Societe Generale)\novana Nikolić, Regional Finance Manager (Mace)\nLevan Pivnevi, Regional waste management systems financial, sustainability & enforcement senior expert (BrooksHannas & Partners)\nSvi zaniteresovani mladi se za interaktivno predavanje o zanimanjima u oblasti finansija mogu prijaviti na sledećem linku: http://bit.ly/Posloviza5Vol3.\nNosioci projekta su srednjoškolci okupljeni u organizaciji „Unija srednjoškolaca Srbije“ i studenti organizacije „Centar E8“, uz organizacionu i PR podršku agencije „V+O Communication“. Projekat je podržan od strane Coca-Cola Fondacije i Ministarstva omladine i sporta.


Ministar Đorđević posetio Gerontološki centar i Dnevni boravak za decu sa posebnim potrebama | Najnovije vesti - Srbija danas\n27.07.2019. • 13:17 Srbija Danas\nMinistar Đorđević posetio Gerontološki centar i Dnevni boravak za decu sa posebnim potrebama\nMinistar Đorđević je rekao da je unapređenje uslova rada i života u ustanovama socijalne zaštite bio i ostao jedan od prioriteta rada resornog ministarstva.\nMinistar za rad, zapošljavanje, boračka i socijalna pitanja Zoran Đorđević, prilikom obilaska Gerontološkog centra u Kanjiži i Dnevnog boravka za decu sa posebnim potrebama u Čoki, istakao je da je unapređenje uslova rada i života u ustanovama socijalne zaštite bio i ostao jedan od prioriteta rada resornog ministarstva.\nMinistar Đorđević rekao je da će novi Zakon o platnim razredima, koji se očekuje u narednoj godini, zaposlenima u socijali doneti i veće plate, odnosno bolji materijalni položaj što je cilj Vlade Srbije, za koji se i on lično zalaže.\nKorisnici Gerontološkog centra u Kanjiži lično su izneli ministru Đorđeviću svoje zahteve u vidu poboljšanja uslova života, novih kreveta, dušeka, klima uređaja, a ministar je istakao da će im Ministarstvo, u saradnji sa rukovodstvom centra, izaći u susret i obezbediti ono što im je potrebno.\n- Naši najstariji građani zaslužuju bezbrižnu starost u svakom smislu i zato ćemo nastaviti aktivno da se zalažemo da im sve uslove za to i obezbedimo. U direktnom kontaktu sa korisnicima možemo najbolje da se upoznamo sa njihovim potrebama i tako pronađemo i način na koji možemo da im pomognemo u skladu sa mogućnostima koje imamo - rekao je ministar.\n- Našim građanima, koji su ovde smešteni pre svega je potreban dobar i zdrav san. Naravno, ono što dobijaju od nas kao osoblja jeste osmeh i zadovoljstvo u radu sa njima - istakla je direktorka Gerontološkog centra u Kanjiži Jelena Petrović Glišić.\n"Mediji ne treba da kriju one koji upućuju govor mržnje" Ministar Đorđević osudio gnusne pretnje deci predsednika Vučića\nU razgovoru s rukovodstvom opštine Čoka dogovorena je izgradnja novih sedam rampi za invalide, a deca smeštena u Dnevnom boravku za decu ometenu u razvoju dobila su novi računar.\n- Želimo da korisnici ustanova ovakvog tipa imaju najbolju uslugu i još kvalitetnije uslove za život, jer to je veoma bitno za njihov dalji razvoj i bolju budućnost - naveo je ministar.\nPredsednica opštine Čoka Stana Đember istakla je da će se zalagati da se usluge koje ova ustanova pruža u narednom periodu podignu na viši nivo, kako bi se svi građani sa posebnim potrebama i ugrožene kategorije stanovništva osećali da su ravnopravni članovi ovog društva.\nMinistarstvo za rad zapošljavanje boračka i socijalna pitanja ministar Zoran Đorđević Gerontološki centar Dnevni boravak za decu sa posebnim potrebama izjava


Teže do razvoda u Danskoj - Svet - Dnevni list Danas\nPočetna » Svet » Teže do razvoda u Danskoj\nVlada usvojila zakone čiji je cilj očuvanje porodice\nTeže do razvoda u Danskoj\nS obzirom na to da ima jednu od najvećih stopa razvoda u zapadnoj Evropi, Danska bi želela malo da oteža raskide – i da se postara da ukoliko do toga ipak dođe, razlaz bude što bezbolniji po sve one koje dotiče.\n0Piše: D. J. 22. jula 2019. 20.45\nDonedavno su Danci mogli da se razvedu popunjavanjem jednostavnog onlajn formulara. Ali po novom paketu zakona, parovi koji su odlučili da se razdvoje moraju da sačekaju tri meseca i da idu na savetovanje pre nego što dobiju mogućnost da raskinu brak.\nAnketa koju je sproveo list Politiken pokazala je da 68 od 98 lokalnih samouprava u Danskoj nudi bračno savetovanje za parove koji imaju problema, uz obrazloženje da očuvanje porodica opštinama štedi novac za stanovanje i usluge. Ove inicijative, koje se u mnogim zemljama posmatraju kao nedobrodošlo uplitanje države u privatne živote građana, su široko prihvaćene i u javnosti i među političarima u Danskoj, a kritikuje ih samo mala stranka Liberalni savez.\nOva zemlja je dugo bila šampion kada su u pitanju porodična prava, nudi jednogodišnje roditeljsko odsustvo i univerzalni dnevni boravak, ali je ipak tokom 2018. zabeleženo 15.000 razvoda, dok je sklopljenih brakova te godine bilo gotovo upola manje.\n“Radi se o smanjivanju ljudske i finansijske cene razvoda”, kaže Gert Martin Hald, psiholog i vanredni profesor javnog zdravlja na Univerzitetu u Kopenhagenu, koji je učestvovao u kreiranju kursa za savetovanje, što je sada obavezno za sve parove sa decom mlađom od 18 godina pre nego što njihov zahtev za razvod može da se završi. “To je dobra stvar i za svaki pojedinačni par i za celu opštinu – prevencija je uvek bolja nego lek”, rekla je Jete Haislund, šefica odeljenja za zdravstvenu zaštitu u opštini Ringkobing-Skjern na zapadu Danske, jednoj od prvih lokalnih vlasti koje su eksperimentisale sa terapijama za parove.\nCilj vladinog tromesečnog “perioda čekanja” i kursa za “saradnju posle razvoda”, koji može da se pohađa onlajn ili preko aplikacije, jeste da se proces razvoda olakša i za parove i za decu, pružajući im mogućnost da poboljšaju komunikaciju i izbegnu “zamke”. Roditelji imaju mogućnost da sami osmisle individualni kurs na osnovu 17 polučasovnih modela koji nude konkretna rešenja za potencijalne oblasti konflikta tokom procesa razvoda, uključujući i stvari kao što su organizovanje rođendanskih zabava za decu i kako da razgovaraju sa bivšim partnerima kada su ljuti.\n“Radi se o tome da oni razumeju i sami sebe i svog partnera i reakcije dece, kao i o izlaženju na kraj sa svim tim stvarima kao što je starateljstvo nad decom posle razvoda. To im pomaže da se izbore sa stresom, nervozom i depresijom i da smanje broj dana tokom kojih odsustvuju sa posla”, objasnio je Gert Martin Hald. Prema njegovim rečima, pre nego što je uveden, kurs je ispitan na 2.500 volontera, i postao je hvaljen među stručnjacima i onima koji su ga završili. “Podaci su jasni: taj program funkcioniše. U 13 od 15 slučajeva imao je umeren do jak pozitivan uticaj na mentalno i fizičko zdravlje i doveo do kraćeg odustva sa posla. Posle 12 meseci, parovi su međusobno komunicirali kao da se nisu ni razveli”, kaže Hald.\nHjalmar, izvršni direktor u oblasti marketinga star 40 godina, koji nije želeo da mu se objavi puno ime, je za Gardijan rekao da je pre četiri godine pohađao kurs dok je još bio u probnoj fazi i da smatra da je veoma koristan. “Očigledno je da se time neće popraviti razoren brak. Ali to vam pomaže da se izborite sa nekim veoma važnim stvarima u vreme kada možda ne razmišljate baš najjasnije”, smatra Hjalmar.\nbrak, Danska, razvodKopenhagen\nSređivanje spomenika knezu Mihailu u martu\nRatari i dalje vode spor o „izdvajanju“ 3.000 hektara


Novi Beograd bolji od Partizana, Radnički pobedio Solaris, slavila i Zvezda - SPORTSKI ŽURNAL\nVaterpolisti Novog Beograda završili su prvi ovosezonski turnir Jadranske lige kao jedini tim sa maksimlanim učinkom, pošto su i u poslednjem šestom meču savldali Partizan sa 12:9 (1:1, 3:2, 3:1, 5:5) u Beogradu\nGolman Partizana Dimtrije Rističević blistao je na golu crno-belih sa čak 14 odbrana, ali još jednom je kvalitet Novobeograđana došao do izražaja.\nKada je bilo najpotrebnije izabranici Vladimira Vujasinovića igrali su na potrebnom nivou da upišu i šesti uzastopni trijumf.\nPosle dva remija, vaterpolisti Radničkog upisali su tri pobede na turniru Grupe B Regionalne lige, pošto su na turniru u Splitu pobedili Solaris iz Šibenika sa 16:11 (3:2, 4:3, 6:4, 3:2).\nNajefikasniji u pobedničkim redovima bio je Nikola Lukić sa četiri gola, a pratili su ga Nemanja Stanojević, Nikita Krug, Aleksa Ukropina i Josip Vrlić sa po dva.\nNa istom turniru Crvene zvezda pobedila je Mornar 12:8, dok je identičnim rezulatom Šabac slavio protiv Budve.\nTurniri druge runde na programu su od 18. do 21. januara, a raspored će biti naknadno objavljen.\nlazar matić · 29 novembar, 2021 08:45\nVkp · 29 novembar, 2021 09:41


Energyobserver - SRBIJA / ZORANA MIHAJLOVIĆ VODIĆE MINISTARSTVO RUDARSTVA I ENERGETIKE, IRENA VUJOVIĆ ZAŠTITU ŽIVOTNE SREDINE / SRBIJA / AUTOR: BALKAN GREEN ENERGY NEWS\nZorana Mihajloviće će od Aleksandra Antića preuzeti sektor rudarstva i energetike. Osim personalne, ovo je i politička promena jer je Antić bio kadar Socijalističe Parije Srbije (SPS), a Mihajlović je iz Srpske Napredne Stranke (SNS). Inače, buduća ministarka energetike i rudarstva je već obavljala funkciju u sektoru energetike kada je od od 2012. do 2014. godine vodila tadašnje Ministarstvo energetike, razvoja i zaštite životne sredine. Na novu poziciju dolazi sa mesta ministarke građevinarstva, saobraćaja i infrastrukture.\nMihajlović menja Antića, a Vujović Trivana\nGorana Trivana, iz SPS-a, zameniće Irena Vujović, iz SNS-a, na mestu ministra zaštite životne sredine. Vujović je do pre nekoliko nedelja vodila jednu od centralnih beogradskih opština – Savski venac.\nPonovno imenovanje Zorane Mihajlović na mesto ministra rudarstva i energetike, tumačilo se ovih dana u dobro obaveštenim beogradskim krugovima kao intenziviranje saradnje u sektoru energetike između Srbije i Sjedinjenih Američkih Država, a u kontekstu jačanja ekonomskih veza između dve države koje je najavljeno tokom nedavne posete predsednika Srbije Aleksandra Vučića Vašingtonu, kao i otvaranja kancelarije Američke razvojne agencije u Beogradu.\nIrena Vujović preuzima ministarstvo zaštite životne sredine sa brojim nasleđenim problemimam. Mandat Gorana Trivana obeležen je velikim brojem sastanaka sa predstavnicima međunarodnih organizacija, stranih izaslanika, učešća na međunarodnim konferencijama i nadahnutim govorima, ali je tokom njegovog mandata država sve više tonula u ekološke probleme koji su danas u statusu alarmantno: prekomerno zagađenje vazduha, izostanak prerade otpadnih i kanalizacionih voda, nekontrolisana seča drveća i šuma, odlaganje usvajanja zakona o klimatskim promena, nestajanje velikog broja reka Srbije zbog skoro nekontrolisane izgradnje malih hidroelektrana.\nVelika očekivanja od ministarki\nKako se navodi u istraživanju Žene u održivoj energetici, klimatskim promenama i zaštiti životne sredine – LIDERSTVO ZA PROMENU, sprovedenom u okviru projekta WISE SEE (Women in Sustainable Energy South-East Europe), žene su na globalnom nivou prepoznate kao snažni nosioci promena u tranziciji ka održivim rešenjima u energetici, klimatskim promenama i zaštiti životne sredine.\nU tom kontekstu, građani, ekspertska zajednica i nevladnih sektor od novih ministarki očekuju mnogo.\nOd Zorane Mihajlović da, pre svega, povede proces energetske tranzicije i dekarbonizacije, koji predstavlja preduslov da Srbija uhvati korak sa svetom i zemljama regiona, za kojima značajno zaostaje u ovom procesu.\nS obzirom na brojne probleme u sektoru, ništa manja očekivanja nisu ni od Irene Vujović. Vujovićeva treba da rešava čitav niz kompleksnih problema, među kojima je najhitnije i aktuelno upravo ovih dana prekomerno zagađenje vazduha širom Srbije. Koliko će u tome biti uspešna, s obzirom da konkretno iskustvo u zaštiti životne sredine buduća ministarka nema, ostaje da se vidi.\nBiografije novih ministarki\nZorana Z. Mihajlović je rođena je 1970. godine u Tuzli. Diplomirala je 1993, a doktorirala 2001. godine na Ekonomskom fakultetu u Beogradu u oblasti energetike i ekonomije. Zvanje vanrednog profesora i prorektora za nauku na Univerzitetu Džon Nezbit stekla je oktobra 2011, a 2016. imenovana je za redovnog profesora na ovom Univerzitetu, navodi se na sajtu Ministarstva građevinarstva, saobraćaja i infrastrukture.\nRadila je u Prvoj ekonomskoj školi i Elektroistoku, delu Elektroprivrede Srbije. Od 2004. do 2006. godine bila je savetnica za energetiku potpredsednika Vlade Republike Srbije Miroljuba Labusa. Savetnica za energetiku premijera Republike Srpske Milorada Dodika bila je 2010.\nPredsednica je Saveta SNS-a za energetiku i rudarstvo od 2009. Od 2012. do 2014. godine bila je guvernerka Srbije u Evropskoj banci za obnovu i razvoj (EBRD).\nMinistarka energetike, razvoja i zaštite životne sredine bila je od 2012. do 2014, a od 2014. do 2020. potpredsednica Vlade i ministarka građevinarstva, saobraćaja i infrastrukture.\nIrena Vujović rođena je 1983. godine. Prema podacima na njemom Wikipedia profilu, po obrazovanju je diplomirani ekonomista – master, završila je Fakultet za međunarodnu ekonomiju na Megatrend univerzitetu. Nakon završetka studija postala je profesionalna političarka. Član SNS-a postala je 2008.\nNakon izbora 2012. i 2014. izabrana je za narodnu poslanicu u Skupštini Srbije. Kada je izabrana za pomoćnicu gradonačelnika za oblast društvenih delatnosti 2014. godine, dala je ostavku na poslanički mandat.\nNakon lokalnih izbora 2016, izabrana je za predsednicu Opštine Savski venac.


Kompanija Box korisnicima Android-a nudi 50 GB besplatnog prostora za skladištenje — Online Tržište\nObjavio(la) admin u kategoriji Android, Mobilni Internet, Software, WebMajstorije na dan 24. Februara 2012. / ostavite komentar\nSpecijalna promocija kompanije Box koja će trajati u narednih 30 dana, nudi mogućnost dobijanja 50GB potpuno besplatnog online prostora za skladištenje korisnicima koji preuzmu njegovu Box for Android aplikaciju.\nSpecijalna promocija je neka vrsta proslave povodom internacionalnog izdanja Box for Android 1.6. Kompanija je dodala podršku za nekoliko evropskih jezika, redizajniran je interfejs i još mnogo toga.\nPostojeći Box korisnici treba samo da preuzmu najnoviju verziju aplikacije na svoj telefon ili tablet i loguju se dok novi korisnici treba da preuzmu aplikaciju i otvorite nalog na njihovom Android uređaja kako bi dobili 50GB besplatnog prostora za skladištenje.\n50GB besplatnog prostora za skladištenje je fantastična ponuda koja važi za sve one koji Android aplikaciju kompanije Box preuzmu do 23. marta. Aplikacija Box for Android 1.6 je dostupna za preuzimanje na Android Market, Amazon Appstore, LG World, Verizon Store i Nook Store.\nNedavno je i Dropbox imao svoju promociju omogućavajući korisnicima da dobiju dodatnih 5GB digitalnog Cloud skladištenja. Međutim, njegovi korisnici su morali da upload-uju oko 4.5GB fotografija kako bi stekli pravo na ovaj dodatni prostor za sladištenje. Nedavno smo spominjali Microsoft SkyDrive koji nudi 25GB besplatnog Cloud prostora za skladištenje, međutim u poređenju sa njima, ova ponuda kompanije Box je daleko primamljivija.\nOno što takođe treba reći jeste da uprkos novom Ice Cream Sandwich (Android 4.x) interfejsu, kompanija Box tvrdi da je njihova nova aplikacija kompatibilna sa većinom starijih verzija Android OS.\nTagovi: box, Cloud, promocija, prostor za skladištenje


Ministar prosvete Mladen Šarčević izdao je nalog za smenu direktorke Osnovne škole "Ratko Mitrović"sa Novog Beograda, Svetlane Radoičići, zbog nezakonitog postupanja.\nMinistar prosvete Mladen Šarčević smenio je direktorku Osnovne škole "Ratko Mitrović" sa Novog Beograda, SvetlanuRadoičić, zbog nezakonitih postupaka koje su utvrdile gradske i republičke inspekcije, saopštilo je danas Ministarstvo prosvete.\nMinistarstvo prosvete navodi da je Mladen Šarčević, na osnovu izveštaja gradske i republičke inspekcije, koja je utvrdila nezakonitosti u postupanju direktorke te škole, u četvrtak izdao nalog za njenu smenu i postavljanje vršioca dužnosti direktora.\nDirektorka Osnovne škole "Ratko Mitrović" Svetlana Radojičić je, kako su preneli pojedini mediji, suspendovala petoro učitelja, a roditelji đaka su zabrinuti što im deca u poslednje vreme često imaju nove učitelje i zbog toga najavljuju protest.\nU Ministarstvu kažu da se vaspitno-obrazovni rad u školi odvija se nesmetano, a da će novopostavljeni vršilac dužnosti direktora obustaviti postupke koje je direktorka povela.\n"Nakon toga v. d. direktora podneće izveštaj o svim okolnostima koje su dovele do nezakonitosti u postupanju, kao i o narednim koracima koje bude preduzimao", navodi se u saopštenju.\nNadležni iz Ministarstva prosvete razgovaraće sa psihologom i pedagogom škole, predsednikom sindikata i Savetom roditelja kako bi se našlo najbolje rešenje.\n"Kao što je već više puta istakao i ministar prosvete Mladen Šarčević, svaki direktor kod kojeg nadležni utvrde nezakonitost u postupanju, biće razrešen", ističe se u saopštenju Ministarstva.\nMladi da ostanu u Srbiji\nŠarčević : Štrajk prosvetara preuranjen\nŠarčević otvorio novi Dom učenika u Čačku\nŠarčević: "Prosvetari dobili fer ponudu"\nŠarčević otvorio sportsku halu Doma učenika u Kraljevo


Jamina Limoni, Author at PKS-RPK Novi Sad - Stranica 2 od 96\nDeset auto-prikolica, dar Pokrajinskog sekretarijata za regionalni razvoj, međuregionalnu saradnju i lokalnu samoupravu, uručeno je na isteku prošle godine Karlovčanima čiji su poslovni planovi u skladu sa Strategijom razvoja opštine Sremski Karlovci, saznajemo u karlovačkom Odeljenju za društvene delatnosti.\nProceduru izbora korisnika, u skladu s uslovima i merilima koji su sadržani u Pravilniku, sprovela je opštinska komisija formirana zbog toga.\nLokalna samouprava u Sremskim Karlovcima je u prethodnom periodu obezbedila razne vidove pomoći za ekonomsko osnaživanje meštana u vidu mašina, alata, opreme. U tom kontingentu je i 47 lakih auto-prikolica, čime se nastoji da se omogući građanima, udruženjima, ustanovama i lokalnim preduzećima efikasnije i ekonomičnije obavljanje delatnosti.\n– Zakon nalaže da je poslodavac dužan da na osnovu ugovora o radu, ili drugog ugovora o obavljanju poslova zaključenog u skladu sa ovim zakonom, podnese jedinstvenu prijavu na obavezno socijalno osiguranje u roku od tri dana – kažu […]\nKompanije su, kaže, sada razvrstane prema Zakonu o računovodstvu, na mikro, male, srednje i velike, a […]\n– Dakle, reformišemo […]\nStav i […]\nU članu 18 istog zakonskog akta osnovica za naknadu po osnovu rođenja i nege deteta i posebne nege deteta za poljoprivrednice utvrđuje se srazmerno zbiru mesečnih osnovica […]\nMinistar trgovine, turizma i telekomunikacija Rasim Ljajić kaže da je godina na izmaku bila godina procvata što se tiče dolaska turskih investitora u Srbiju i veruje da će naredna biti pođednako uspešna.\nOn je naglasio da su i dalje najveći investitori u Srbiji zemlje Zapadne Evrope – Nemačka, Italija, Luksemburg, Norveška, ali da je turskih kompanija sve više.\n„Ovo je bila godina procvata kada je reč o turskim kompanijama koje su dolazile u Srbiju. Svaka od tih kompanija se odlučila za proširenje proizvodnju. najviše ih ima u tekstilnoj industriji, ali i drugim granama“, rekao je ministar gostujući na RTS.\nKako kaže te investicije najviše su išle u najrazvijenije opštine Srbije, jer je predsednik Aleksandar Vučić insistirao da se te lokalne samouprave učine atraktivnijim za privlačenje investitora.\n“ Verujem da će naredna biti pođednako uspešna kada govorimo o investitorima iz turske“, rekao je Ljajić.\nGovoreći o tome šta je obeležilo godinu na izmaku u njegovom resoru on je rekao da je to usvajanje Zakona u […]\nInflacija u Srbiji je u 2017., petu godinu za redom, ostala niska i stabilna, čime je Narodna banka Srbije i u ovoj godini ispunila svoj osnovni cilj, saopšteno je 29. decembra 2017. godine iz NBS.\nU ovogodišnjem Izveštaju o konkurentnosti Svetskog ekonomskog foruma, Srbija je po ostvarenoj inflaciji zadržala prvu poziciju, koju deli s još 35 zemalja, navodi se u saopštenju.\nUprkos neizvesnostima koje su dolazile iz medjunarodnog okruženja očuvana je relativna stabilnost kursa dinara. Tokom većeg dela godine bili su prisutni pritisci na jačanje dinara, kao rezultat znatno boljih makroekonomskih prilika u Srbiji i perspektiva domaće ekonomije – visokog priliva investicija i nastavka dinamičnog izvoza, kao i nešto većih priliva deviza tokom turističke sezone. Zbog toga NBS godinu završava kao neto kupac evra […]\nPrema podacima Narodne banke Srbije, izvoz usluga iz informaciono-komunikacionih tehnologija, ove godine je dostigao 750.000.000 evra, izjavio je 28. decembra 2017. godine ministar za inovacije i tehnološki razvoj Nenad Popović.\n„Prvi put je nadmašio izvoz žitarica iz Srbije“, rekao je Popović za Pink.\nPrema njegovim rečima, u Srbiji danas u oblasti informacionih tehnologija radi više od 40.000 ljudi, a ukupan obim godišnjeg prihoda koji se ostvaruje je blizu četiri milijarde evra.\nMinistar je sumirajući rezultate na kraju godine, istakao da je mnogo urađeno u oblasti informacionih tehnologija i digitalne ekonomije, te je naveo da je juče održana sednica Saveta za inovativno preduzetništvo i informacione tehnologije, kojim presedava premijerka Ana Brnabić.\nKako ja naveo, IT je, prvi put, uveden kao predmet u osnovnim školama petog razreda, a završen je i opremljen studentski start-ap centar u Nišu na 600 kvadratnih metara, gde radi sedam kompanija.\nU toku je, dodao je, i izgradnja dva velika naučno-tehnološka parka.\n„U Novom Sadu se gradi najsavremeniji […]


Savez udruženja penzionera FBiH podržava aktivnosti menadžmenta BH Pošte oko isplate penzija\nPredsjednik Saveza udruženja penzionera FBiH Mehmedalija Rapa i njegova zamjenica i predsjednica Udruženja penzionera Kantona Sarajevo Vesna Grgić boravili su jučer u radnoj posjeti BH Pošti. Ovom sastanku, koji je inicirao generalni direktor Mirsad Mujić, prisustvovali su izvršni direktori Jasmina Trgo, Nedim Matoruga i Neziran Đogo.\nRazgovarano je o statusu penzionera, sa naglaskom isplate penzija putem BH Pošte, te na koji način ova kompanija može osigurati bržu isplatu penzija/mirovuna, penzionerima koje svoje penzije primaju putem BH Pošte.\nDa podsjetimo, BH Pošta je početkom ove godine u saradnji sa Federalnim zavodom PIO/MIO, pokrenula kampanju isplate penzija putem Pošte, na kućnoj adresi, bez naknade.\nIako su problemi sa penzijama u FBiH gotovo uvijek vezan za neadekvatan iznos i kašnjenje, BH Pošta svjesna situacije u kojoj se nalaze penzioneri, odlučila je da ovoj populaciji izađe u susret i da rok za isplatu penzija skrati na tri dana, što je i ispoštovano za mjesec maj. Na taj način BH Pošta, kao društveno odgovorna kompanija promovisala je koncept u kojem se ona svijesno i dobrovoljno posvećuje aktivnostima i izvan svoje primarne djelatnosti, a koji pozitivno utiču na njeno ukupno radno, društveno i prirodno okruženje.\n-Oduševljen sam razgovorom koji smo vodili u BH Pošti, dobili smo neke informacije koje nismo znali, da je isplata penzija koja je išla putem BH Pošte, za prošli mjesec isplaćena za tri dana, što je dobro. Dakle, ne samo da podržavamo ovu akciju nego ćemo se aktivno uključiti, da putem kantonalnih i općinskih udruženja upoznamo naše penzionere, o svim pogodnostima isplate penzija putem Pošte. Za penzionere, pogotovo one sa minimalnim primanjima, svaki dan čekanja penzije jako je težak. Podržavam menadžment BH Pošte kao i Vladu FBiH, koji ovo teško stanje penzionera nastoje prevazići i buduće dane penzionerima učiniti ljepšim, rekao nam je u telefonskom razgovoru predsjednik Saveza udruženja penzionera FBiH Mehmedalija Rapa.\nBH Pošta svojom razgranatom poštanskom mrežom, odgovornim i profesionalnim odnosom štiti interese svojih klijenata koji su joj ukazali povjerenje.


Institucije / Ustanove\nZahvaljujući našem znanju i iskustvu u mogućnosti smo da osmislimo, kreiramo i implementiramo najsavremenija rešenja za uspešno funkcionisanje bilo koje državne institucije.\nSpecifičnosti ovih ustanova zahtevaju najrazličitija rešenja za svakodnevni rad, počevši od rešenja za računarsko umrežavanje unutar institucije, sistema za prenos i distribuciju signala, pa do klasičnih konferencijskih sistema i sistema za audio-video konferencije.\nTu su i sistemi za evidenciju radnog vremena zaposlenih, ali i rešenja za efikasno upravljanje sistemima za ventilaciju, grejanje i klimatizaciju zgrada u kojima su institucije smeštene, čime se značajno štedi na troškovima svakodnevnog održavanja.\nU zavisnosti od delatnosti, pojedinim institucijama su potrebna ne samo rešenja za komunikaciju već i rešenja za brzu i efikasnu razmenu fizičkih pošiljki, kao što su tjub (tube) sistemi.\nBezbednost je veoma značajan aspekt u poslovanju svih državnih institucija, a naša rešenja za zaštitu od požara i detekcije gasa, sistemi za kontrolu pristupa, sistemi za video nadzor, protivprovalni sistemi i perimetarska zaštita prostora oko objekta nude najviši mogući stepen obezbeđenja.\nPoseban značaj predstavlja kontradiverziona oprema kojom se sprečava unošenje neželjenih i potencijalno opasnih predmeta i supstanci u objekat. Institucije koje rade s velikim brojem građana imaju potrebu za upravljanjem redovima za čekanje, javnim displejima i sistemima za javni razglas. Svi navedeni sistemi se nalaze u našoj ponudi.\nBudući da je za vojne ustanove bezbednost apsolutni imperativ, obezbeđeni su efikasni sistemi tehničke zaštite, poput sistema perimetarske zaštite koja obuhvata mikrotalasne barijere za ograde, ukopane kablove i IC barijere za otvorene prostore.\nOvi sistemi dopunjuju se modernim sistemima IP video nadzora i sistemima za kontrolu fizičkog pristupa, koji jasno definišu ko i kada ima pravo pristupa određenim prostorijama i koji su od vitalnog značaja funkcionisanje u uslovima vrhunske bezbednosti.\nNudimo i protivprovalne sisteme, kao i kontradiverzionu opremu koja korišćenjem detektora za metal, rendgenskih uređaja i detektora eksploziva sprečava unošenje nedozvoljenih predmeta i supstanci poput oružja ili eksploziva.\nNa raspolaganju su i sistemi koji sprečavaju neovlašćeno korišćenje mobilnih telefona i drugih bežičnih uređaja u osetljivom okruženju. Pored specifičnih zahteva za bezbednošću, vojne ustanove imaju potrebu i za drugim sistemima koje nudimo klijentima, poput sistema za evidenciju radnog vremena, profesionalne mrežne opreme i sistema za prenos i distribuciju signala, monitora i interaktivnih tabli.\nZa internu i eksternu komunikaciju tu su rešenja iz oblasti telefonije, sistemi javnog ozvučenja (Public Address) i rešenja za audio-video konferencije. Kao i svi veliki objekti, i vojne ustanove mogu da smanje troškove održavanja korišćenjem sistema za upravljanje ventilacijom, grejanjem i klimatizacijom objekata.


Džoni Vestvud - heroj sa Bliskog istoka\nGlumac i komičar Maz Džobrani\nAmerički komičar iranskog porekla Maz Džobrani nada se da će uspeti da se približi američkoj publici kroz film koji izvrće neke od holivudskih stereotipa o ljudima sa Bliskog istoka\nMaz Džobrani, Amerikanac poreklom iz Irana, tumači glavnu ulogu u nezavisnom holivudskom filmu “Džimi Vestvud”. To je komedija o avanturi jednog Iranca koji dobija zelenu kartu na lutriji, seli se u SAD i postaje “Američki heroj”.\n"Hteli smo da snimimo film u kome će čovek sa Bliskog istoka biti pozitivna ličnost, jer, kao što vam je poznato, u 99 odsto američkih filmova ljudi sa tog područja se prikazuju kao fanatici koji viču: “Ubiću te u ime Alaha.” To su obično teroristi ili negativci, i zato smo odlučili da u Americi snimimo film koji će pokazati dobru, pozitivnu stranu ljudi sa tih prostora".\nZa pisanje scenarija, Mazu i njegovom kolegi je trebalo 10 godina, ali samo 18 dana za snimanje i realizaciju u Los Anđelesu. Džobrani kaže da ni jedan veliki holivudski studio nije hteo da prihvati produkciju filma tako da su on i njegovi partneri morali da ga snime u nezavisnoj produkciji.\n"Holivud ne zna da postoji interesovanje za takvu vrstu filma, međutim ja to znam zbog svojih nastupa kao komičara. Ima publike koja želi da vidi žitelje Bliskog istoka u pozitivnom i zabavnom svetlu. I to ne samo publika koja potiče sa Bliskog istoka, već i Amerikanci koji dolaze da gledaju moje nastupe".\nMeđutim, da li ga brine kako će američka publika reagovati na neke šale u filmu?\n"Mislim da su Amerikanci veoma pametni i da ih često potcenjujemo. Mnogi Amerikanci su okrenuti svetu, zainteresovani su za druge kulture. Znam to jer na mojim nastupima u publici ima oko 50 odsto Amerikanaca belaca, crnaca, Amerikanaca azijskog porekla, dakle drugih Amerikanaca a ne samo onih poreklom sa Bliskog istoka”.\nAvanturistička komedija Džimi Vestvud trenutno puni sale nezavisnih bioskopa u velikim gradovima - Los Anđelesu, Vašingtonu, Njujorku i San Francisku.\n"Šta klimatske promene ne mogu da unište?"\nGnev malih ljudi protiv Vol Strita u "Igri novca"\nSuperheroji i politički intervencionizam\n"Elvis & Nikson" - film o istinitom, neobičnom susretu


Ovim sporazumom pojačava se saradnja i koordinacija u aktivnostima na prevenciji i borbi protiv korupcije - objasnio je Larson\nSporazum o saradnji u aktivnostima na prevenciji i borbi protiv korupcije potpisali su danas načelnik Općine Centar Srđan Mandić i predstavnik Ureda za borbu protiv korupcije i upravljanje kvalitetom Kantona Sarajevo Erduan Kafedžić.\nOvim činom Općina Centar je postala dio antikoruptivnog sistema u Kantonu Sarajevo kojem su do sada pristupile Gradska uprava i nekoliko općina, saopćeno je iz Općine Centar.\nPotpisivanju je također prisustvovao i savjetnik za borbu protiv korupcije u Uredu za borbu protiv korupcije i upravljanje kvalitetom Kantona Sarajevo Erik Larson, koji je ovom prilikom izrazio zadovoljstvo u svoje ime, kao i u ime ambasadora Sjedinjenih Američkih Država u Bosni i Hercegovini Erica Nelsona.\n– Ovim sporazumom pojačava se saradnja i koordinacija u aktivnostima na prevenciji i borbi protiv korupcije – objasnio je Larson.\nNakon potpisivanja sporazuma, načelnik Mandić je kazao da je i kao ministar u Vladi Kantona već imao ostvarenu saradnju sa Uredom za borbu protiv korupcije i upravljanje kvalitetom Kantona Sarajevo.\n– Danas smo već razgovarali i konkretizovali korake u vezi određenih pitanja za koja sumnjamo da su imala koruptivne aktivnosti. Računamo na podršku Ureda za borbu protiv korupcije i upravljanje kvalitetom Kantona Sarajevo i svakako da ćemo pružiti maksimalnu podršku svim aktivnostima – naglasio je Mandić.\n#općina centar#Srđan Mandić#Uredu za borbu protiv korupcije i upravljanje kvalitetom Kantona Sarajevo#erduan kafedžić